title: Hunningolla

text: ”Vanha nainen hunningolla” julkaistiin tammikuun 2011 lopussa. Se debytoi Suomen virallisella singlelistalla sijalla 8, joka jäi toistaiseksi sen parhaaksi sijaksi. Kappaleelle on kuvattu musiikkivideo, joka julkaistiin 11. toukokuuta 2011 ensiksi Iltalehden sivuilla ja seuraavana päivänä Youtube-palvelussa. ”Vanha nainen hunningolla” -kappaleen korkein sijoitus latauslistalla on sijalla 7. Kappaletta on myyty 6008 eli kultalevyn verran vuonna 2011.


title: Hunningolla

text: Levyn toinen single ”Popeda” julkaistiin 23. toukokuuta albumin julkaisun yhteydessä.


title: Hunningolla

text: Albumin kolmas single ”Vanha sydän” lähetettiin radioille lokakuussa ja sen radio ensisoitto tapahtui NRJ:n Hitti vai Huti? -äänestyksessä 10. lokakuuta 2011.


title: Hunningolla

text: Albumin päätösraita julkistiin singlenä alkuvuodesta 2012. Kappale nousi parhaimmillaan radioiden soittomääriä mittaavan Music Control listan kuudenneksi.


title: Muhammad ibn Idris

text: Muhammad ibn Idris oli Keski-Marokkoa hallitsevan Idrisidi-dynasatian kolmas kuningas vuosina 828-36. Hän seurasi isäänsä Idris II:sta kuninkaana, mutta vallan jakaminen kaikkien veljien kesken pirstoi valtakunnan alustavan yhtenäisyyden. Muhammedin hallituskaudella hänen pääkaupungistaan Fèsistä kasvoi alueen kaupallinen keskus.


title: Muhammad ibn Idris

text: Kun Azmorin Isa hyökkäsi Muhammadin kimppuun, tämä pyysi veljeltään Quasimilta apua, jota ei kuitenkaan saanut. Quasimin kieltäydyttyä toinen veli Umar löi azmorilaisten joukot ja tämän jälkeen rankaisi veljeään Quasimia. Umar kuoli 835 ja seuraavana vuonna kuoli Muhammad, joka oli ennen kuolemaansa saanut 9-vuotiaan poikansa Ali ibn Muhammadin julistettua kruununperijäksi. Umar kasvatti valtaansa ja liitti Quasimin valtakunnan omaansa. 70 vuotta myöhemmin Umarin jäkeläinen Yahya ibn Idris ibn Umar tuli alueen hallitsijaksi.


title: Lankuttaminen

text: Lankuttaminen ( tai "lying down game") on internetin kautta leviävä ilmiö, meemi, joka tarkoittaa makaamista mahallaan kädet sivuilla odottamattomissa julkisissa paikoissa. Yleensä tämä tapahtuma valokuvataan ja jaetaan sosiaalisessa mediassa.


title: Lankuttaminen

text: Harrastus alkoi Englannissa "lying down game" -nimisenä jo vuonna 2000, mutta levisi villitykseksi 2009. Samoin lankuttamisesta tuli vuoden 2010 lopulla suosittu harrastus Australiassa, jossa siitä käytetään termiä "planking".


title: Lankuttaminen

text: Lankuttaja asettuu päinmakuulle varpaat alustaa vasten ja kädet sivuilla kämmenet kylkiä vasten. Suoritus on sitä onnistuneempi, mitä epätodennäköisempi ja julkisempi tapahtumapaikka on ja mitä enemmän väkeä suoritukseen osallistuu. Tyypillisiä lankuttamispaikkoja ovat esimerkiksi kaiteet.


title: Lankuttaminen

text: Ilmiö sai lisähuomiota, kun australialainen nuori mies kuoli toukokuussa 2011 pudotessaan maahan seitsemännestä kerroksesta lankutettuaan parvekkeen kaiteella.


title: Ali ibn Muhammad

text: Ali ibn Muhammad oli Keski-Marokkoa hallinneen Idrisidi-dynastian neljäs kuningas vuosina 836–848. Hän seurasi isäänsä Muhammad ibn Idrisia kuninkaana vain yhdeksänvuotiaana. Alin hallituskausi oli rauhan aikaa. Hän hallitsi hovipuolueen tuella ja ennen kuolemaansa nimitti veljensä Yahya ibn Muhammadin seuraajakseen.


title: Tasavaltalaisuus

text: Tasavaltalaisuus eli republikanismi on poliittinen aate, joka pyrkii kumoamaan perinnöllisen monarkian ja luomaan sen tilalle tasavallan, jossa valtaa pitävät valitaan vaaleilla. Tasavaltalaisuudella voi alueellisesti olla monia eri merkityksiä johtuen erinäisitä historiallisista syistä ja merkityksistä.


title: Angelo Iachino

text: Angelo Iachino (4. huhtikuuta 1889, Sanremo, Liguria – 3. joulukuuta 1976) oli Italian Kuninkaallisen laivaston amiraali toisessa maailmansodassa.


title: Angelo Iachino

text: Iachino kirjoittautui 1904 Livornossa laivastoakatemiaan, josta hän valmistui vuonna 1907. Ensimmäisessä maailmansodassa hän palveli torpedoveneissä ja hänet palkittiin marraskuussa 1918 rohkeudesta taistelussa. Vuosina 1923-1928 Iachino palveli Italian Kiinan lähetystössä laivastoattaseana, mistä hän palasi laivastoon. Oletettavasti hän palveli ensin hävittäjillä ja myöhemmin 1930-luvun alussa risteilijöillä. Espanjan sisällissodassa hän komensi kahden kevyen risteilijän muodostamaa laivasto-osastoa. Hän osallistui laivoineen myös Albanian miehitykseen huhtikuussa 1939.


title: Angelo Iachino

text: Toisessa maailmansodassa hän komensi risteilijäviirikköä Spartiventon taistelussa 1940 ja Taranton taistelun jälkeen hänet ylennettiin vara-amiraaliksi ja määrättiin laivastonkomentajaksi. Hän johti laivastoa Matapanin taistelussa maaliskuussa 1941, Syrtinlahden taistelussa joulukuussa 1941 ja Syrtinlahden toisessa taistelussa maaliskuussa 1942.


title: Angelo Iachino

text: Carlo Bergamini vapautti hänet komentajan tehtävistä 5. huhtikuuta 1943. Hän jäi eläkkeelle 1954 laivaston amiraalina. Hän oli aloittanut kirjoittamisen 1946, mitä hän jatkoi eläkkeelle jäätyään. Iachino kuoli Roomassa vuonna 1976 87-vuotiaana.


title: Karsinnat jääkiekon maailmanmestaruuskilpailuihin 1999

text: IIHF:n linjauksen mukaan vuonna 1998 ei jääkiekon maailmanmestaruuskilpailuista pudotettu yhteen joukkuetta suoraan, vaan kuusi heikointa joutui karsimaan sarjapaikastaan B-sarjan parhaiden kanssa loppuvuodesta. Karsinnat järjestettiin niin, että Kaukoidälle jäi yksi ns. kiintiöpaikka. Koska isäntämaa Norja vei automaattisesti yhden paikan lopputurnauksessa jäi karsijoille taisteltavaksi viisi paikkaa. Ainoa karsintojen kautta noussut joukkue oli Ukraina, kun taas Saksa ja Kazakstan siirtyivät B-sarjaan.


text: A-lohkossa kahdesta kisapaikasta pelattiin Itävallan Klagenfurtissa 5. - 8. marraskuuta 1998


text: B-lohko pelattiin samaan aikaan Slovenian Ljubljanassa.


text: Kaukoidän kiintiöpaikasta taisteltiin 4. - 6. syyskuuta Tokiossa


text: Etelä-Korea ja Kiina jatkavat C-sarjassa.


title: Vanha nainen hunningolla

text: ”Vanha nainen hunningolla” on laulaja Erin Anttilan ensimmäinen single hänen ensimmäiseltä sooloalbumiltaan "Hunningolla". Single julkaistiin 31. tammikuuta 2011. Kappale on Erinin sanoittama ja säveltämä.


title: Vanha nainen hunningolla

text: Kappale on ollut Suomen virallisella singlelistalla parhaimmillaan sijalla kahdeksan ja latauslistalla sijalla seitsemän. Kappale on ollut viikon soitetuin kappale sekä Radio Suomessa että paikallisradioissa. Virallisella radiolistalla kappale oli parhaimmillaan yhdeksäs.


title: Vanha nainen hunningolla

text: 20. tammikuuta 2012 järjestyssä Emma-gaalassa kappale oli ehdolla "Vuoden biisi" -kategoriassa, mutta hävisi sen Jukka Pojan esittämälle "Silkkii" -kappaleelle.


title: Vanha nainen hunningolla

text: Singlen myynti on ylittänyt singlen kultalevyrajan. Singleä myytiin sen julkaisuvuonna yli 6000 kappaletta.


title: Vanha nainen hunningolla

text: "Vanha nainen hunningolla" -kappaleen musiikkivideo julkaistiin 11. toukokuuta 2011 Iltalehden verkkosivuilla ja seuraavana päivänä videopalvelu YouTubessa. Videolla Erin järjestelee vanhaa nukketaloa ja videon loppupuolella taustayhtye yrittää estää Eriniä järjestelemästä taloa enää enempää.


title: Vanha nainen hunningolla

text: Musiikkivideon on ohjannut Miika Ullakko. Myös musiikkivideo oli ehdolla Emma-palkinnon saajaksi, mutta kategorian voitti Misko Ihon ohjaama musiikkivideo Chisun "Sabotage" -kappaleesta.


title: Vanha nainen hunningolla

text: Katri Helena teki kappaleesta oman versionsa Vain elämää -televisiosarjan ensimmäisellä tuotantokaudella vuonna 2012.


title: Ilmanvaihdon lämmöntalteenotto

text: Ilmanvaihdon lämmöntalteenotto (LTO-kone tai -laite) on kiinteistötekniikan järjestelmä, jolla siirretään poistoilman sisältämää lämpöenergiaa takaisin tuloilmaan. Lämmöntalteenotto perustuu lämmönsiirtimen läpi virtaavien aineiden lämpötilaeroihin. Lämmöntalteenottolaitteilla parannetaan rakennuksen energiatehokkuutta ja pienennetään ilmanvaihdon aiheuttamaa lämpöhäviötä.


title: Ilmanvaihdon lämmöntalteenotto

text: Laitetyypit jaetaan neste- ja ilmakiertoisiin järjestelmiin lämpöä siirtävän aineen mukaan. Erityyppisten laitteistojen tyypilliset lämpötilahyötysuhteet ovat:


title: Ilmanvaihdon lämmöntalteenotto

text: Nestekiertoisissa järjestelmissä väliaineena on tyypillisesti vesi-glykoli-seos.


title: Ilmanvaihdon lämmöntalteenotto

text:
Levylämmönsiirtimissä eri lämpöiset ilmat on ohjattu ristikkäin, tyypillisesti niiden välissä on lämpöä johtava metallilevy. Levylämmönsiirrin on massavalmistuksen vuoksi erittäin edullinen. Kun ilmojen lämpötilaero on tarpeeksi suuri aikaan saamaan kastepisteen, näin nimenomaan talvella, ilman kosteus tiivistyy (kondensoituu) välissä olevan metallin pintaan pysyväksi vesikalvoksi, mistä seuraa perustavanlaatuisia ongelmia:
Kosteus toimii siis eristeen tapaan estäen optimaalisen lämmön siirron, kosteus on haitta tälle tekniikalle.
Etuna on vähäinen ilmojen sekoittuminen.


title: Ilmanvaihdon lämmöntalteenotto

text:
Varaavat järjestelmät varaavat lämpöä jonkin massaan, tavanomaisesti metalliin, mistä lämpö siirtyy kylmempään ilmaan. Pyörivässä kennossa vastakkaiset ilmavirrat on ohjattu pyörivän metallimassan läpi, jolloin lämpö siirtyy kahdella tapaa viileään:
Periaatteensa mukaisesti pyörivä metallimassa ei koskaan ole täysin viileä eikä lämmin, jolloin sen lämmönsiirtokykyä ei täysin hyödynnetä, hyötysuhde ei ole maksimaalinen ja kosteus jää massan pintaan, minkä jäätyminen talvella on estettävä lisäenergialla. Tällöin hyötysuhde ei ole paras mahdollinen. Osa kosteudesta pääsee talvella ulos sekä kesällä sisälle. Kennoston likaantuu helposti. Lisäksi ilmojen sekoittuminen on runsasta. Suuret pyörivät kennot tarvitsevat laakeroinnin uusimista säännöllisin väliajoin.


title: Ilmanvaihdon lämmöntalteenotto

text: Varaavista tekniikoista toistaiseksi vähemmän tunnettuja ovat kiinteäkennoiset laitteet. Tavanomaisesti niissä on ihmisen keuhkojen tapaan kaksi lämpöä varastoivaa (metalli)kennoa. Ilmavirrat voivat olla joko samansuuntaisia tai vastakkaisia, viimeksi mainitussa on parempi hyötysuhde. Ilmavirtojen suunnan vaihtoon on kehitetty eri tekniikoit. Oven tapaan avautuvien ja sulkeutuvien läppien ongelmana kuitenkin on, monimutkaisen mekaniikan ja huollon tarpeen lisäksi, kennostojen jäätymisen estämiseen tarvittava lisäenergia, mikä vähentää hyötysuhdetta. Eräs tapa vaihtaa ilmavirtojen suunta on käyttää tasoventtiiliä, jolloin kennosto ei jäädy eikä sen estämiseen tarvita lisäenergiaa. Tämä parantaa hyötysuhdetta. Tällöin kennostossa mikrobit eivät voi kasvaa, koska jatkuvaa lämmintä ja kosteaa kasvualustaa ei ole. Lisäksi kennosto on itsepuhdistuva/itsepesevä. Ilmojen sekoittuminen on vähäisempää kuin ihmiskeuhkoissa.


title: Ilmanvaihdon lämmöntalteenotto

text: Yleensä tarkastellaan vain lämpötilahyötysuhdetta, siis sitä kuinka paljon lämpöä voidaan siirtää viileään. Huomiotta jää kokonaan kosteuden vaikutus, näin mm. EU:n direktiiveissä. Ilma ei käytännössä koskaan ole kuivaa. Toisaalta kosteuteen voi sisältyä huomattava määrä energiaa; mitä lämpimämpää ilma on, sitä enemmän se voi sisältää energiaa. Käytännössä ristilevylämmönsiirtimien lämpötilahyötysuhde on Suomessa 0 (pohjoisessa) - 30 % (etelässä) kun kesällä lämmöntalteenotto kytketään pois kokonaan, jolloin ulkoilman lämpö ja kosteus pääsevät sisälle, mikä jo lähtökohtaisesti vähentää vuotuista hyötysuhdetta puolella. Tasoventtiiliä käyttävän varaavan laitteen parhaaksi lämpötilahyötysuhde on 105 %, mikä johtuu kosteuden eli latentin (piilevän) lämmön optimaalisesta hyödyntämisestä, jolloin kesäaikana saadaan aikaan ilmainen kosteuden haihtumiseen perustuva jäähdytys, , haihdutus- eli evaporatiivinen jäähdytys, jopa viisi celsiusastetta. Tällöin kyseessä on ilmastointi. Latentin lämmön osuus joissain tapauksissa on suurempi kuin tuntuvan lämmön, mikä on täysin ainutlaatuista. Kosteus on siis kaikin puolin hyöty tälle tekniikalle, mikä on todettavissa kesällä ilmaisena haihdutusjäähdytyksenä. Talvella lämpö ja kosteus pidetään sisällä sekä kesällä ulkona. Kierrätysenergiaa hyödyntävä tekniikka kutsutaan englanniksi "enthalpy recovery" (entalpian talteenotto). Pyörivän kennon hyötysuhde on näiden välillä.


title: Kallósdin Pyhän Annen kirkko

text: Kallósdin Pyöreä Pyhän Annen kirkko Kallósdissa Unkarissa on yksi harvoista lajissaan Árpádin ajalta ja on merkitty Unkarin tärkeimpien monumenttien listalle. Joka vuosi lukuisat turistit vierailevat kirkossa ja Zala-joen laaksossa sijaitsevassa, vain muutaman sadan asukkaan pienessä kylässä.


title: Kallósdin Pyhän Annen kirkko

text: Kallósdin]] alue oli aikoinaan osa kuninkaan omaisuutta, kuuluen Zalan linnan alaisuuteen. Kuningas tarjosi sen Komárin Oroszin pojille vasta vuoden 1203 jälkeen. Hänen pojanpoikansa Miklós, Karacsin poika rakensi seurakunnan kirkon v. 1260 tienoilla. 1300-luvulta eteenpäin se kuului Kapornakin luostarille. Kylän asukkaat joutuivat jättämään kirkkonsa turkkilaisen expansion takia 1600-luvulla. Väestö palasi sijoilleen jälleen v. 1711. He aloittivat kirkon ympäristön parannustoimet ja kirkko restauroitiin v. 1740. Kasvavan väestön tarpeisiin kirkkoon lisättiin hallitila 1800-luvulla, mutta se purettiin vuosien 1989 ja 1993 välillä korjaustöiden yhteydessä, kirkon saadessa jälleen alkuperäisen pyöreän muotonsa.


title: Kallósdin Pyhän Annen kirkko

text: Romaanista tyyliä edustavan kirkon tiiliset seinät lepäävät kivijalan perustalla. Katto on pyöreä. Puolikaaren muotoinen uloke, ’apsis’ sijaitsee rakennuksen itäisellä puolella. Rakennuksen lounaispuolella sisäänkäynnin molemmin puolin olevat ikkunat ovat puoliympyrän muotoisia. Rakennuksen alkuperäinen pyöreä perusta, kattosilta, apsis ja kupoli edustavat kaikki 1200-luvun romaanista tyyliä.


title: Kallósdin Pyhän Annen kirkko

text: 1990-luvulla uusi kirkko rakennettiin kirkon kellotornin sivustalle, kylän keskelle. Nykyisin jumalanpalvelukset järjestetään siellä. Kesäaikaan heinä- ja elokuussa konsertteja järjestetään lähes 800 vuotta vanhan kirkossa ja sen hautausmaalla.


title: Kallósdin Pyhän Annen kirkko

text: Kallósdin symboli esiintyy myös kylän vaakunassa.


title: Kevin Ceccon

text: Kevin Ceccon (s. 24. syyskuuta 1993 Clusone) on italialainen moottoriurheilija.


title: Kevin Ceccon

text: Ceccon aloitti uransa kartingsarjoissa, joissa hän kilpaili vuoteen 2008 saakka voittaen Italian Open Masters KF3 -luokan mestaruuden. Vuonna 2009 Ceccon kilpaili Italian F3-mestaruussarjassa sijoittuen 14:nneksi. Hän kilpaili myös European F3 Open -mestaruussarjassa sijoittuen 11:nneksi. Seuraavana vuonna hän sijoittui sarjan neljänneksi.


title: Kevin Ceccon

text: Vuonna 2011 Ceccon kilpaili Auto GP-sarjassa voittaen sarjan mestaruuden. Hän kilpaili myös GP2-sarjassa Coloni-tallissa Barcelonan, Monacon, Valencian ja Britannian kilpailuissa korvaten loukkaantuneen Davide Rigonin. Hänestä tuli nuorin GP2-kilpailun ajanut kuljettaja rikkoessaan Javier Villan ennätyksen vuodella. Vuonna 2012 Ceccon kilpaili GP3-sarjassa. Hän keräsi 56 pistettä ja ajoi kerran palkintokorokkeelle sijoittuen loppupisteissä yhdeksänneksi. Vuonna 2013 Ceccon teki paluun GP2-sarjaan Trident Racing -tallissa ja saavutti Monacon pitkästä kilpailusta kakkossijan, mutta hän joutui jättämään loppukauden väliin budjettiongelmien vuoksi. Vuonna 2014 Ceccon palasi takaisin kesken kauden GP3-sarjaan ajaen Jenzer Motorsport -tallissa saavuttaen 20 pistettä. Vuonna 2015 Ceccon jatkaa täyden kauden GP3:ssa ajaen Arden International -tallissa.


title: Isoisänsilta

text: Isoisänsilta () on Helsingin Kalasatamasta aivan Sompasaaren rajalta Mustikkamaalle johtava kevyen liikenteen silta, joka avattiin vuonna 2016. Se on saanut nimensä Mustikkamaan Isoisänniemen mukaan.


title: Isoisänsilta

text: Suomen Rakennusinsinöörien Liitto valitsi 2017 Isoisänsillan vuoden sillaksi.


title: Isoisänsilta

text: Sillan nimi juontuu Mustikkamaalla olevasta Isoisänniemestä, joka puolestaan on saanut nimensä kalastaja Viktor Wilhelm Wickmanista, joka asui niemellä. Nimen niemelle antoivat hänen jälkeläisensä.


title: Isoisänsilta

text: Sillan rakentaminen alkoi elokuussa 2014 ja se avattiin 1. kesäkuuta 2016. Markkinaoikeuteen alkuvuodesta 2014 tehty valitus viivästytti rakentamisen aloittamista, mutta sittemmin valitus peruttiin.


title: Isoisänsilta

text: Isoisänsillan rakennuttamisesta vastasi A-Insinöörit ja teräsrakenteiden valmistuksesta vastasi Normek Oy. Sillan teräsrakenteiden asennus alkoi kevättalvella 2015.


title: Isoisänsilta

text: Sillan rakentamiseksi järjestetyn suunnittelukilpailun voitti insinööritoimisto Pontekin kilpailuehdotus "Tiikerihai". Kutsukilpailuun osallistui kahdeksan suunnitteluryhmää. Toteutuksena haastavan Tiikerihain kustannusarvio oli noin neljä miljoonaa euroa. Raadin perusteluiden mukaan sillasta sanottiin tulevan komea maamerkki. Näyttävän sillan arvioitiin antavan paikalle vahvan oman identiteetin.


title: Isoisänsilta

text: Suunnittelussa, rakentamisessa sekä projektin hallinnassa on käytetty laajasti digitaalisia keinoja.


title: Isoisänsilta

text: Sillan pisin jänneväli on 144,3 metriä, pääjänteen viereiset jänteet ovat 6,7 ja 13,6 metriä. Sillan leveys on Mustikkamaan päässä ja keskiosalla neljä metriä ja se levenee Kalasataman puolella, jossa sillan kautta kulkeva kevyen liikenteen väylä haarautuu kahteen suuntaan. Sillan teräskaari haarautuu Mustikkamaata kohti kahdeksi kaareksi. Sillan ”kansi” eli päällysrakenne on terästä ja se on ripustettu kaaresta 22 vetotankoparilla.


title: Action (Sweetin kappale)

text: Action on brittiläisen Sweet-yhtyeen kappale ja single vuodelta 1975. Se julkaistiin myös seuraavana vuonna ilmestyneellä studioalbumilla "Give Us a Wink" hieman erilaisena versiona. B-puolella oli vuoden 1974 "Sweet Fanny Adams" -albumilla julkaistu ”Sweet F.A.” ”Action” oli top 20 -kappale sekä Britanniassa että Yhdysvalloissa.


title: Action (Sweetin kappale)

text: Kappaleesta muodostui menestys myös vuonna 1994 Def Leppard -yhtyeen esittämänä.


title: Action (Sweetin kappale)

text: ”Actionia” on pidetty Sweetin rajuimpana levytettynä kappaleena. Se alkaa sellon kielien hankaamisella, ja pian mukaan tulee joukko Andy Scottin soittamia särökitaroita sekä Steve Priestin bassokitara ja Mick Tuckerin rummut. Brian Connollyn laulu on aggressiivista, ja sitä on pidetty merkkinä yhtyeen turhautumisesta menneisyyteensä.Väistö & Perttunen 2003, s. 50.


title: Action (Sweetin kappale)

text: Kappale on yhtyeen omaa käsialaa. Sen kertosäkeistön kirjoittajaksi on ilmoittautunut jokainen Sweetin jäsen Brian Connollya lukuun ottamatta.


title: Action (Sweetin kappale)

text: Kappaleesta on julkaistu kaikkiaan kolme erilaista versiota. Singleversio eroaa "Give Us a Wink" -albumilla julkaistusta albumiversiosta ”rajuudellaan”. Sweet-harvinaisuuksia sisältävillä kokoelma-albumeilla on puolestaan julkaistu versio, jossa on erilainen B-osa.Väistö & Perttunen 2003, s. 55.


title: Action (Sweetin kappale)

text: RCA Records julkaisi singlen heinäkuussa 1975 B-puolena ”Sweet F.A.” Yhtyeen kotimaassa Britanniassa kappale pääsi sijalle 15 ja pysyi listalla kuusi viikkoa. Kappale oli menestys myös Manner-Euroopassa, jossa se ylsi muun muassa sekä Länsi-Saksassa että Ruotsissa sijalle 2. Yhdysvalloissa julkaisun teki Capitol Records B-puolena ”Medussa”, joka oli peräisin albumilta "Desolation Boulevard" (1974). Single ylsi Billboard Hot 100 -listan sijalle 20.


title: Action (Sweetin kappale)

text: Rateyourmusic-sivuston käyttäjät ovat äänestäneet ”Actionin” vuoden 1975 51. parhaaksi singlejulkaisuksi.


title: Action (Sweetin kappale)

text:
A-puoli
B-puoli


title: Broadcast Music Incorporated

text: Broadcast Music, Incorporated (BMI) on yksi kolmesta yhdysvaltalaisesta esitysoikeuksia valvovista järjestöistä ASCAPin ja SESACin ohella. Se kerää maksuja esitysoikeuksista ja jakaa ne rojalteina jäsenilleen eli musiikkiteollisuuden eri toimijoille. Vuonna 2009 BMI keräsi yli 905 miljoonaa dollaria ja jakoi 788 miljoonaa dollaria.


title: Broadcast Music Incorporated

text: BMI perustettiin vuonna 1939 vaihtoehdoksi ASCAP:lle edustamaan muusikkoja, jotka eivät tuolloin olleet esitysoikeuksia valvovan järjestön piirissä. Nykyään BMI valvoo 6,5 miljoonan teoksen esitysoikeuksia ja sillä on yli 400 000 jäsentä.


title: Broadcast Music Incorporated

text: BMI myös jakaa vuosittain palkintoja parhaille amerikkalaisille musiikintekijöille.


title: Panturkkilaisuus

text: Panturkkilaisuus on poliittinen liike, joka pyrkii yhdistämään turkkilaiset kansat samaan valtioon. Panturkkilaiset ajatukset alkoivat levitä samaan aikaan eurooppalaisten vastaavien, kuten pangermanismin ja panslavismin kanssa.


title: Drom

text: Drom ry on luovan mustalaiskulttuurin yhdistys, joka perustettiin vuonna 1976. Tällöin kirjailija ja teatteriohjaaja Veijo Baltzar perusti teatteri Baltzarin, joka joitakin vuosia myöhemmin muutti nimeään mustalaisteatteri Dromiksi. Teatterikorkeakoulussa käynnistyneestä mustalaisteatterikurssista muodostui ammattiteatteri.


title: Drom

text: Drom-teatteri toi mustalaiskulttuuria näkyväksi ja tunnetuksi valtaväestölle taiteen keinoin, samalla nostaen ja kehittäen romanien omaa tietoisuutta juuristaan ja henkisistä lähtökohdistaan. Teatterikeskus myönsi teatteri Dromille Teatteritekopalkinnon vuonna 1981.


title: Drom

text: Drom-teatteri esiintyi aktiivisesti eri puolilla Suomea sekä ulkomailla, mm. Saksassa. Veijo Baltzar käsikirjoitti näytelmät ja toimi teatterin opettajana sekä johtajana. Ohjaajana toimi Ilkka Vanne, musiikin sävellyksistä vastasi Toni Edelman. Drom-teatteri on ollut maailmanlaajuisesti ainutlaatuisia mustalaisteattereita Saksassa toimineen Pralipe-teatterin ja Venäjän Romen-teatterin ohella.


title: Drom

text: Luovan mustalaiskulttuurin yhdistys Drom ry on ollut erittäin aktiivinen viimeisen vuosikymmenen aikana. Se on tuottanut näyttelyjä, teatteriproduktioita sekä kulttuuris-poliittis-taiteellisia tapahtumia kuten romanien holokaustille omistetun Unohdettu kansanmurha-tapahtuman vuonna 2010. Drom ry on ollut mukana Kulttuurienvälisen kokemuspohjaisen pedagogiikan perustamisessa ja eteenpäin viemisessä.


title: Maamerkki

text: Maamerkki on kauas näkyvä ja helposti tunnistettava kohde, esimerkiksi rakennus, rakennelma tai luonnonmuodostuma, joka auttaa paikanmäärityksessä. Nimitys on alkujaan merenkulun termi, mutta on laajentunut tarkoittamaan muissakin yhteyksissä mitä tahansa helposti tunnistettavaa rakennusta tai kohdetta. Myös siltaa voidaan sanoa maamerkiksi. Myös monet vesitornit voivat toimia merkittävinä maamerkkeinä.


title: Vaahteraliigan kausi 2007

text: Vaahteraliigan kausi 2007 oli Vaahteraliigan historian 28. kausi. Kausi käynnistyi 3. kesäkuuta 2007 ja Vaahteramalja XXVIII pelattiin 8. syyskuuta 2007. Liigan mestaruuden voitti kolmannen kerran peräkkäin Porvoon Butchers.


title: Vaahteraliigan kausi 2007

text: Kaudella 2007 pelattiin kymmenen kierrosta, ja jokainen joukkue pelasi yhteensä kymmenen ottelua. Ensimmäinen kierros pelattiin 3.–4. kesäkuuta, ja kymmenes kierros 25.–26. elokuuta.


title: Lehmussuon ampumarata

text: Lehmussuon ampumarata sijaitsee Urjalan kunnan Laukeelan kylässä, syrjäisellä paikalla, mutta hyvien liikenneyhteyksien varrella. Sen toiminta on alkanut Suojeluskunnan toimintana vuonna 1925. Ampumarata alueen pinta-ala on 5,6 ha, josta Urjalan Ampumarata Oy omistaa 5,1 ha. Rata on keskellä laajempaa ja harvaanasuttua Lehmussuota, rajoittuen jyrkkään kallioiseen mäkeen. Urjalan Ampumarata Oy on vuokrannut kesäkuussa 1993 radan 50 vuodeksi Urjalan Riistanhoitoyhdistykselle, joka on saanut ympäristöluvan ampumatoimintaan Pirkanmaan Ympäristökeskukselta 10.toukokuuta 2006. Lupakäsittelyn yhteydessä jätettiin useita muistutuksia, jotka todettiin pääosin aiheettomiksi. Lomakiinteistöjen omistajat ja Lehmusmökit Oy olivat hankkineet kiinteistöjä sekä maa-alueita tietoisina ampumaradasta ja sen sijainnista. Ampumarataa ympäröivien mäkien ansiosta ammuntamelu ei nouse yli 60 desibelin 400 metrin etäisyydellä radasta.


title: Lehmussuon ampumarata

text: Lehmussuon ampumaradalla on pienoiskivääri-, pistooli-, luodikko- ja haulikkorata. Haulikkorata ei ole käytössä, koska sille ei ole haettu ympäristölupaa.


title: Panislamilaisuus

text: Panislamilaisuus on uskonnollis-poliittinen liike, joka pyrkii yhdistämään kaikki islaminuskoiset muslimit samaan islamilaiseen valtioon.


title: Livia Orestilla

text: Livia Orestilla tai Cornelia Orestilla (lähteestä riippuen) oli roomalainen nainen, joka oli keisari Caligulan toinen vaimo. Orestilla oli aluksi naimisissa Gaius Calpurnius Pison kanssa, mutta kerrotaan että Caligula oli vieraana Orestillan ja Pison häissä, joissa hän ihastui Orestillaan niin, että määräsi, että hänet vietäisiin keisarin omaan kotiin. Caligula ilmoitti seuraavana päivänä ottaneensa uuden vaimon "vanhaan tapaan". Suhde loppui parin kuukauden päästä. Vuonna 40 Caligula syytti Orestillaa ja Pisoa aviorikoksesta ja ajoi heidät maanpakoon.


title: Sieppijärven ala-aste

text: Sieppijärven ala-aste on koulu Sieppijärven kylässä Kolarin kunnassa Lapin maakunnassa. Koulurakennus valmistui vuonna 1910. Sieppijärven koulu tuhoutui Lapin sodassa ja se uudelleenrakennettiin 1950-luvulla. Sieppijärven koulussa on noin 50 oppilasta. Sieppijärven ala-asteen rehtorina toimii Pertti Unga. Vuonna 2011 annettiin Sieppijärven ala-asteen vanhalle puolelle purkutuomio. Vanhan puolen purkaminen piti alkaa vuoden 2012 alkupuolella mutta joku valitti oikeuteen purkutuomiosta ja purkaminen pitkittyy.


title: Jang Geun Suk

text: Jang Geun Suk (장근석; s. 4. elokuuta 1987 Soul, Etelä-Korea) on eteläkorealainen malli, laulaja ja näyttelijä.


title: Jang Geun Suk

text: Jang Geun-Suk syntyi 4. elokuuta 1987 Danyangissa, Chungcheongbukin maakunnassa, Etelä-Koreassa. Hän on ainoa lapsi. Geun-Suk alkoi työskennellä lapsimallina sen jälkeen kun täytti viisi, kun hän löysi lahjakkaan agentin. Tuolloin Geun-Sukin vanhemmat möivät talon ja agentti, joka oli potentiaalinen ostaja, näki Geun-Sukin. Nähdessään hänen mahdollisuutensa agetti ehdotti Geun-Sukin vanhemmille että he antaisivat hänen yrittää uraa mallina.


title: Jang Geun Suk

text: Jang Keun-Suk teki debyyttinsä näyttelijänä vuonna 1997 HBS:n komediasarjassa "Selling Happiness" (Haengbokeul Pabmoda). Hän jatkoi työskentelyä televisiossa lapsinäyttelijänä. Yläasteella Geun-Suk kuunteli japanilaista pop-laulaja Ken Hirai:ta ja japanilaista rock-yhtye L'Arc-en-ciel:iä. Hän innostui näistä yhtyeistä niin, että päätti aloittaa japanin opiskelun. Yläasteella Geun-Suk meni kouluun Uuteen-Seelantiin opiskelemaan englantia ja japania. Vaikka Geun-Suk halusi jatkaa opintojaan Uudessa-Seelannissa, työtarjous toi hänet takaisin Etelä-Koreaan: hän sai roolin suositussa MBC:n komediasarjassa Nonstop 4:ssa. Kun työ Nonstop 4:ssa loppui, Geun-Suk ei uskonut, että hän näytteli tarpeeksi hyvin. Hän päätti omistautua näyttelemiselle uudelleen. Vuonna 2005 Geun-Suk esitti presidentin poikaa SBS:n draamassa "Lovers Praha", josta tuli suuri hitti draaman ystäville.


title: Jang Geun Suk

text: Vuonna 2006 Geun-Suk teki hypyn valkokankaalle japanilaisessa kauhuelokuvassa "One Missed Call", jossa hän esitti kuuroa poikaa. Käyttäen aikaisemmin oppimaansa japanin kieltä Geun-Suk pystyi kommunikoimaan japanilaisten tähtien kanssa helposti. Hän oppi myös viittomakieltä elokuvan tekemisen aikana.


title: Jang Geun Suk

text: Geun-Suk palasi televisioon, seuraavaksi hän esitti Kim Eun-ho:ta, Hwang Jin-yi ensirakkautenaan TV-draamassa #Hwang Jin-yi#. Geun-Sukin suorituskyky sai huomiota monien naispuolisten fanien keskuudessa. Hän myös näytteli KBS:n draamassa "Hong Gil Dong" prinssi Lee Changhwi:a. Vuonna 2007 Geun-Suk oli palkattu rock-teemaiseen elokuvaan "The Happy life", missä hän esitti Hyeon-ju:ta. "The Happy Life" sai Geun-Suk:in näyttämään miehistä viehätysvoimaansa, sekä taitojaan laulajana. Geun-Suk pääsi näyttelemään kahteen musiikkimediaan vuonna 2008: elokuvaan "Do Re Mi Fa So La Ti Do" ja MBC:n TV-draamaan "Beethoven Virus".


title: Jang Geun Suk

text:
Geun-Sukin seuraava rooli oli 2009 trilleri "The Case Of Itaewon Murder", joka oli hänen ensimmäinen roiston roolinsa. Elokuva perustuu tositapahtumiin murhasta, joka tapahtui Burger King -ravintolassa Itaewonissa, Etelä-Koreassa. Geun-Suk näytteli Pearsonia, häiriintynyttä nuorta Korean-amerikkalaista, joka joutuu syytetyksi puukotuksesta joka johti opiskelijan kuolemaan. Geun-Suk puhui englantia elokuvan ajan ja hän esitti roolinsa hyvin,--> BeyondHollywood.com: "Jang Geun Suk toimii erittäin hyvin synkkänä Pearsonina."
Myös elokuvateattereissa kehuttiin Geun-Sukin olevan hyvä. Elokuvan arvostelija kirjoitti LondonKoreanLinks.com.iin: "Roolijako on taitavasti tehty, Jang Geun-suk on kuin 'viaton' syyllinen, hän saa kaikki suosioonsa ja yleisö tuntee empatiaa sekä lämpöä, houkutteleva hahmo. Tässä elokuvassa hänellä ei ole kovin hyvä asema, sillä tässä roolissa hänen normaali iloinen persoonansa jäi tauolle. Hän puhuu englantia useimmissa elokuvissaan, joka on aika vaikuttavaa. Puhe ei ole tietenkään täydellistä amerikkalaista aksenttia, mutta näytteleminen on tärkeämpi osa."


title: Jang Geun Suk

text: "You're Beautiful" -elokuvassa Geun-Suk esitti henkilöä nimeltä Hwang Tae-Kyungin, joka on ANJell-yhtyeen johtohahmo. Tämä rakastuu yhteen bändin jäseneen, joka on mies, mutta onkin oikeasti nainen. Tämä nainen esittää kaksoisveljeään roolissa Park Shin Hye. Draamassa näyttelivät myös Lee Hong Ki ja Jung Yong Hwa.


title: Jang Geun Suk

text: Geun-Suk pääsi myös osallistumaan "Kolon Christmas Photo Shoot" -kuviin vuonna 2008, mukana olivat myös Joo Jin Mo, Song Il-gook, Ko Soo, ja Park Jae-jung. Hän oli myös isäntänä ohjelmassa "Tracking your X Boyfriend". Hän on tunnetusti suorapuheinen persoona ja hyvä tanssija.


title: Jang Geun Suk

text: Vaikka hän laulaa joissakin näytelmissään, hän ei ole julkaissut musiikkia lukuun ottamatta muutamia mainoslauluja: "Black Engine" - miesten kosmetiikka- ja ihonhoitotuotteet, "Touch Holic" sekä "Just Drag" ja Saumsungin YP-M1 mp3 soitin YEPP-linjalta.


title: Jang Geun Suk

text: Seuraavaksi hänet nähdään korealaisessa elokuvassa, joka on mukautettu japanilaisesta draamasta "Kimi wa Petto".


title: Jang Geun Suk

text: Hänen viimeisin projektinsa on ollut "Mary Stayed Out All Night", jossa hän esitti Kang Mu Gyul:ia, indierock-bändin tähteä, joka on olevinaan valeaviomies Wi Mae-Ri:lle, jota esitti Moon Geun Young. Vaikka luokitus ei ollut kovin hyvä, GeunGeun Parista (Geun-Suk ja Geun Young) on tullut kuumin pari vuosiin, koska draamassa heidän kemiansa synkkasivat. Heidän tiimistään on tullut suosittu, ei vain Koreassa, mutta myös muualla Aasiassa. Hän lauloi myös OST:n tässä draamassa.


title: Jang Geun Suk

text: Geun-Suk teki joitakin mainoksia 2010-2011, kuten "Ole Beauty Candy", "Zegda CF-code Combines CF" ja "Samsung Galaxy Player".


title: Jang Geun Suk

text: Hänen ensimmäisen laulusinglensä, "Let Me Cry", julkaisi Pony Canyon -yhtiö Japanissa 27. huhtikuuta 2011. "Let Me Cry" pääsi sijalle 1 Japanin Oriconin singlelistalla. Se oli ensimmäinen ei-Japanilinen single joka on koskaan päässyt kyseisen listan listaykköseksi.


title: Jang Geun Suk

text: LeSportsac, Coca Cola, Daily Milk, Hyundai, Salim Food, Shu Uemura, Kellogs Cornflakes, Ottogi Quick Meals, Chic Choc Biscuit, Motorola, SAMSUNG Products YEPP YP-M1/ Toucholic/ Magic Drag (ft. SISTAR's Hyo Rin), TTL Phone call charges, SK Telecom (with BoA), ETUDE House -Aqua Sherbet Summer Collection and Vitcara (with Ara). ETUDE House -BB JINJU Compact Powder and Etude VIP Girl (with Park Shin Hye), Garden 5 CF Mall – (with Park Shin Hye), Maxim Coffee- (with Kim So Eun), Maeil Caffe Latte, Skool Looks, MCM Collections, Black ‘N Jean, BSX Clothing, EXR Clothing – (with Kim Ri Na), Jack & Jill environmental fashion, Ole beauty Candy, Zegda CF from China, Code Combines CF, Samsung Galaxy Player, Suntory Seoul Makgeolli CF


title: Clara Smith

text: Clara Smith (1894–1935) oli yhdysvaltalainen blueslaulaja, vaudeville-esiintyjä ja orkesterinjohtaja.


title: Clara Smith

text: Smith syntyi Spartanburgissa, Etelä-Carolinassa vuonna 1894 ja alkoi työskennellä vaudeville-esiintyjänä noin vuonna 1910. Vuonna 1923 hän muutti New Yorkiin, jossa nauhoitti musiikkia levy-yhtiö Columbialle. Hänen pianistinaan toimi alkuaikoina Fletcher Henderson, ja myöhemmin hän levytti muun muassa James P. Johnsonin, Louis Armstrongin, Coleman Hawkinsin and Don Redmanin kanssa. Hän nauhoitti myös duettoja blueslaulaja Bessie Smithin (ei sukua) ja Lonnie Johnsonin kanssa. Häntä mainostettiin laulutyyliin viitaten nimellä ”vaikeroijien kuningatar” ().


title: Clara Smith

text: Clara Smith kuoli sydänkohtaukseen Detroitissa vuonna 2. helmikuuta 1935.


title: Skiexpo

text: Skiexpo on talviurheilutapahtuma, jossa ovat esillä maastohiihto, laskettelu, talvimatkailu ja talvimuoti. Skiexpo on järjestetty Helsingin Messukeskuksessa vuosittain vuodesta 1985 alkaen. Sitä ennen Skiexpo järjestettiin vuosina 1978–1984 Casa Academicassa, Helsingin jäähallissa ja Dipolissa. Tapahtuman kehitystyössä ovat mukana mm. Suomen Hiihtokeskusyhdistys (SHKY) ja lasketteluyhdistys Lumiset ry.


title: Skiexpo

text: Skiexpo on järjestetty perinteisesti Pyhäinpäivän viikonloppuna. Nykyään samaan aikaan järjestetään myös BoardExpo, Digiexpo, HifiExpo ja Lätkä&Säbä-Expo. Vuonna 2010 tapahtumakokonaisuudessa vieraili yhteensä yli 66 000 kävijää.


title: Skiexpo

text: Skiexpossa esitelläänSkiexpossa on myös käytettyjen laskettelu- ja hiihtovälineiden Kamapörssi. Laskettelu- ja lautailuvälineiden Kamapörssin hoitaa Lumiset ry ja maastohiihtovälineiden Kamapörssin Vantaan Hiihtoseura.


title: Skiexpo

text: Skiexpon järjestää Osuuskunta Suomen Messut.


title: Noriko Kariya

text: Noriko Ann Kariya (s. 12. kesäkuuta 1979 Vancouver, Brittiläinen Kolumbia, Kanada) on kanadalainen ammattilaisnyrkkeilijä. Hänen veljensä Martin, Paul ja Steve ovat jääkiekkoilijoita.


title: Noriko Kariya

text: 18 vuotta täytettyään Kariya muutti Yhdysvaltoihin opiskelemaan Mainen yliopistoon, jossa hän pelasi naisten maahockey-joukkueessa. Hän aloitti nyrkkeilyn pysyäkseen hyvässä kunnossa. Ammattilaisnyrkkeilyuransa hän aloitti vuonna 2005.


title: Metsänjalostus

text: Metsänjalostus tähtää hyvälaatuisten ja - kasvuisten siementen ja taimien tuottamiseen metsänviljelyä varten. Luonnonvarakeskus (Luke) vastaa käytännön metsänjalostustoiminnasta Suomessa. Jalostustoiminta keskitettiin Metsäntutkimuslaitokseen (Metla) vuoden 2000 alussa, jolloin Metsänjalostussäätiön toiminta yhdistettiin Metlaan. Tehtävät ovat vuoden 2015 alusta Luonnonvarakeskuksessa.


title: Metsänjalostus

text: "Metsänjalostus on keskeinen osa metsäpuiden siemenhuoltoa, jolla turvataan perinnöllisesti korkeatasoisen ja monimuotoisen siemenen saatavuus metsänviljelyyn koko maassa. Suomessa jalostettavat puulajit ovat mänty, kuusi ja rauduskoivu, haapa, tervaleppä ja ja siperianlehtikuusi."


title: Busuu

text:
Busuu.com on netissä toimiva sosiaalinen verkkopalvelu, joka toimii kielten oppimisen sosiaalisena verkkopalveluna jossa käyttäjät voivat auttaa toisiaan parantamaan kielitaitoaan. Sivusto tarjoaa kahdeksan eri kieltä: busuun, englannin, espanjan, ranskan, saksan, italian, Brasilian portugalin ja venäjän. Opiskelija voi tehdä oman profiilin ja lisätä yhden tai useamman tarjotuista kielistä oppimisportfolioon ja työskennellä omaan tahtiinsa sekä seurata omaa kehitystään.
Busuu on kieli, jota puhutaan Kamerunissa. Kansatieteellisen vuonna 1980 teettämän tutkimuksen mukaan maailmassa oli tuolloin vain kahdeksan henkilöä jotka vielä puhuivat tätä kieltä. Busuun ISO 639-3 koodi on Bju.


title: Busuu

text:
Busuu.com on Madridissa toimiva juuri aloittanut Web 2.0 yhtiö ihmisille jotka ovat kiinnostuneita kielitaitonsa parantamisesta tai uuden kielen oppimisesta. Sivusto tarjoaa suuren online-yhteisön omaa kieltään opettavia jotka käyttävät edistyneempiä metodeja oppia kieliä Busuun multimediaohjelmistojen materiaalien ja kielenvaihdon avulla. Kurssit perustuvat Common European Framework of Reference for Languages (CEFR)-ohjelmaan, joka kattaa tasot A1, A2, B1 ja B2. Jokainen kurssi on jaettu oppimisyksiköihin jotka kattavat enemmän kuin 150 arkipäivän aihetta. Käyttäjät hyötyvät jokaisen oppimisyksikön runsaasta materiaalista, kuten sanastosta ja keskeisistä lauseista, dialogeista, kuullunymmärtämisestä, podcasteista ja PDF-tiedostoista. Käyttäjät voivat koko opintojen ajan testata omaa edistymistään lyhyiden interaktiivisten haastattelujen avulla.
Paitsi yksittäisten kurssien avulla, lisäksi käyttäjät voivat parantaa keskustelutaitojaan yhdistymällä Busuun sisäisen video-chatin avulla suoraan ympäri maailmaa äidinkielenään puhuvien kanssa. Jokainen käyttäjä ei ole vain vieraan kielen ”opiskelija”, mutta myös ”opettaja” hänen omalla äidinkielellään. Busuu.com toivottaa käyttäjät tervetulleeksi opiskelemaan mitä kieliä tahansa. Tämä tarkoittaa sitä, että jokaisella yhteisössä on mahdollisuus oppia kuinka monta kieltä tahansa.


title: Busuu

text:
Yksi vuoden 2008 kesäkuun Startup-yhtiöiden kärkilistoilla. Syyskuussa 2008 osana sitoumusta, tultuaan valituksi UNESCOn viralliseksi projektiksi kansainvälisten kielten vuotena, busuu aloitti kampanjan pelastaakseen Silbo Gomeron (lähes sukupuutossa oleva vihellyskieli Kanariansaarilta.) Tämä kampanja voitti Silver Lion:in Cannesin kansainvälisillä mainosfestivaaleilla, joka on tärkein palkinto mainosalalla. Syyskuussa 2009 Unesco julisti Silbo Gomeron Ihmiskunnan kulttuuriperinnöksi.
Vuonna 2009 busuu.com oli ehdolla lukuisiin arvostettuihin Internetin palkintoihin, kuten European Tech Crunch Awards:iin, AlwaysOn Global 250 voittaja uusien innovaatioiden ja teknologian luokassa, ja on rankattu top 3 parhaiden verkkosivujen joukkoon Espanjan “Premios de Internet”- palkinnolla.
Viimeisin busuu.comin ansaitsema palkinto tuli syyskuussa 2009, European Language Label, joka ylisti innovatiivisia projekteja kielenopiskelussa. Tämä arvostettu palkinto yhteistyössä Euroopan komission kanssa ja myönnetään joka vuosi jokaisessa EU:n jäsenmaassa.


title: Busuu

text:
Yhtiö jätti beta-tilansa vuoden 2009 helmikuussa. Myöhemmin Premium-jäsenyys lisäominaisuuksin lisättiin sivustolle. Premium-tarjous on 11.69 euroa kuukaudessa ja hintaan sisältyy podcasteja ja opetusten PDF-tiedostoja sekä yksityiskohtaisen kieliopin. Suurin osa busuu.comin sivustosta ja sen sisällöstä on kuitenkin maksutonta. Sivuston design perustuu Drupal-malliin ja on saanut kiitosta selkeästä ja värikkäästä grafiikastaan sekä nopeasti latautuvista ominaisuuksistaan. Sivusto myös tarjoaa helppokäyttöisen käyttöliittymän interaktiivisella kojelaudalla joka muuttuu sitä myötä kun kielitaitosi karttuu, kojelautaa kutsutaan busuu.comissa nimellä Language Garden.
Tällä hetkellä on tarjolla seitsemän kielen oppimisyksiköitä liitäntätuella busuu-comissa: englanti, espanja, ranska, saksa, italia, venäjä ja Brasilian portugali. Uusia kieliä lisätään lähitulevaisuudessa.


title: Andrea Doria -luokka (taistelulaiva)

text: Andrea Doria -luokka oli Italian kuninkaallisen laivaston ensimmäisessä ja toisessa maailmansodassa palvellut taistelulaivaluokka, johon kuului kaksi vuosina 1912–1915 valmistettua alusta. Vaikka alukset valmistuivat ensimmäisen maailmansodan aikana, ne eivät osallistuneet taistelutoimiin. Ne modernisoitiin 1937–1940 ja kumpikin osallistui toiseen maailmansotaan.


title: Ali Shareef

text: Ali Shareef (s. 1. heinäkuuta 1979) on malediivilainen yleisurheilija, joka kilpailee pikajuoksussa.


title: Ali Shareef

text: Shareef osallistui MM-kisoihin ensimmäistä kertaa Helsingissä 2005, jossa hän putosi 100 metrillä ensimmäisellä kierroksellaan jäätyään eränsä seitsemänneksi. Hän juoksi matkan myös saman vuoden Aasian-mestaruuskilpailuissa, joissa hän karsiutui jälleen alkuerissä. Shareef osallistui Pekingin olympialaisiin 2008 ollen tuolloin 29-vuotias, mikä tekee hänestä maansa vanhimman olympiaurheilijan. Hän juoksi 100 metrin alkuerissä ajan 11,11 sekuntia ja putosi.


title: Ali Shareef

text: "Lähde: IAAF"


title: Ennia Thrasylla

text: Ennia Thrasylla (kuoli 38) oli roomalainen nainen. Hän oli pretoriaaniprefekti Naevius Sutorius Macron vaimo. Hänen isoisänsä oli kuuluisa aleksandrialainen astrologi Tiberius Claudius Thrasyllus, jonka Tiberius tapasi Rodoksella. Ennia avioitui Macron kanssa tämän vielä ollessa "vigiles"-joukkojen komentaja. Macro syrjäytettyä Sejanuksen hänestä tuli uusi pretoriaaniprefekti. Tuleva keisari Caligula oli Macron hyvä ystävä. Kerrotaan että Ennia ja hänen miehensä sopivat että Ennia vietteli Caligulan tämän ensimmäisen vaimon kuoltua. Ennia lupautui jopa menemään naimisiin Caligulan kanssa. Toisaalta Caligula halusi ehkä Macron tuen ja vietteli itse Ennian tämän takia. Vuonna 38 Caligula teki Macrosta Egyptin prefektin, mutta pakotti pian pariskunnan tekemään itsemurhan.


title: Šudža' Šah Dorrani

text: Šudža' Šah Dorrani (noin 4. marraskuuta 1785 – 5. huhtikuuta 1842) oli Afganistanin Dorranien valtakunnan hallitsija 1803–1809. Uudestaan hän hallitsi 1839–1842. Shuja Shah oli pataanien heimoon kuuluvan abdali-klaanin sadozai-linjaa. Hänestä tuli viides Afganistanin emiiri. Vuonna 1823 hänet syrjäytettiin kuninkaan asemasta. Tosin hän piti emiirin tehtävää hallussaan vuosina 1839–1842.


title: Ilmaveivi

text: Ilmaveivi on palloilussa suoritus, jossa peliväline pyritään saamaan maaliin kuljettamalla tai kiepauttamalla sitä ilmassa mailan lavan päällä. Ilmaveivauksessa on eduksi käyrä lapa, jonka päällä pallo tai kiekko pysyy helpommin hallussa kuin suoralla lavalla. Suomalaisia ilmaveivistä tunnettuja pelaajia ovat muiden muassa salibandypelaaja Janne Tähkä ja jääkiekkoilijat Mikael Granlund, Markus Granlund ja Jani Lajunen. Luultavasti ensimmäisen ilmaveivin jääkiekon SM-liigassa teki Porin Ässien Rob Hisey kaudella 2005–2006. Granlundin ilmaveivi oli voittomaali vuoden 2011 MM-kisojen välierässä Venäjää vastaan.


title: Luettelo Afganistanin valtionpäämiehistä

text: Tämä on luettelo Afganistanin valtionpäämiehistä (ennen vuotta 1881 Kabul ja Herat).


title: Suur-Armenia

text: Suur-Armenia on armenialainen poliittinen käsite, joka tarkoittaa pyrkimystä yhdistää kaikki historiallisesti armenialaisten asuttamat alueet saman kansallisvaltion alle. Alue käsittää sisälleen alueita nykyisen Armenian lisäksi Turkista, Georgiasta ja Azerbaidžanista.


title: Suur-Bulgaria

text: Suur-Bulgaria on nationalistinen ja irrendentistinen käsite, jolla tarkoitetaan bulgarialaisten nationalistien geopoliittista pyrkimystä liittää historiallisesti bulgarialaisina pidettyjä alueita nykyiseen Bulgarian valtioon.


title: Dedicated to Chaos

text: Dedicated to Chaos on yhdysvaltalaisen Queensrÿche-yhtyeen albumi, joka ilmestyi 28. kesäkuuta 2011.


title: Ibn

text: ibn (myös bin) tarkoittaa arabian kielessä "jonkin poika". Näin Muhammad ibn Idris on siis Muhammed Idrisin poika.


title: Ganguro

text: Ganguro on japanilaisten nuorten tyttöjen suosima tyyli. Yleensä tähän tyyliin kuuluu raskas meikki, esimerkiksi valkoiset huulet, poskipäät ja silmänympärys, ja usein myös nenässä on valkoista. Ganguroilla on shokkiväriset tai vaaleat hiukset. Heillä on myös paljon rusketusta, jotta iho näyttäisi mahdollisimman tummalta.


title: Ganguro

text: Ganguro-tyylin kehittivät 1990-luvulla naiset, jotka halusivat kapinoida japanilaista kauneusihannetta vastaan.


title: Ganguro

text: Gangurot laittavat poskipäihinsä yleensä tarroja. Pukeutuminen muistuttaa Harajuku-tyyliä.


title: Hair (Lady Gagan kappale)

text: Hair on yhdysvaltalaisen pop-laulaja Lady Gagan kappale ja se julkaistiin artistin toisen studioalbumin "Born This Way" ensimmäisenä promootiosinglenä 16. toukokuuta 2011. Kappaleen on tuottanut RedOne."Hair" debytoi Isossa-Britanniassa sijalla 13. Näin ollen Lady Gagasta tuli sitten Ruby Murrayn (1955) ensimmäinen naisartisti, jolla on neljä kappaletta ("Hair", "The Edge of Glory", "Judas" ja "Born This Way") samanaikaisesti 20:n parhaan joukossa.


title: Venäjän keisarillinen kaarti

text: Venäjän keisarillinen kaarti () oli Venäjän keisarikunnan (1721–1917) aikainen hallitsijan oma sotaväki, jonka joukko-osastot perustettiin alkujaan tsaarin henkivartiojoukoiksi, mutta joita alettiin sittemmin hyödyntämään myös varsinaisilla sotakentillä armeijan eliittijoukkoina. Kaartiin lukeutuvien joukko-osastojen määrä lisääntyi ajan mittaan niin, että se oli 1900-luvulle tultaessa kasvanut jo valtaisaksi 140 000 sotilaan omaksi armeijakunnaksi eli Kaartin armeijakunnaksi, joka sisälsi erityyppisiä jalka- ja ratsuväen joukko-osastoja sekä tykistöä.


title: Venäjän keisarillinen kaarti

text:
Pääosa kaartista oli sijoitettuna keisarikunnan pääkaupunkiin Pietariin, jossa sen joukko-osastot suorittivat kunnia-, edustus- ja vartiotehtäviä hallitsijaperheelle sekä huolehtivat samalla kaupungin puolustamisesta.
Ulkoisiin kaartinjoukkoihin lukeutuvista joukko-osastoista käytettiin venäjäksi yhteisnimitystä "Leib-Gvardija" (Лейб-Гвардия), "henkikaartit". Nimen pohjana on saksankielen sana "Leib" ("keho", "henkiruumis"). Nimen yksikkömuoto Leib-Gvardii () eli "henkikaarti" tulee kyseeseen, kun viitataan ainoastaan yksittäiseen kaartin joukko-osastoon (esim. Henkikaartin ratsurykmentti). Suomen suuriruhtinaskunnassa keisarillisen kaartin sotaväestä oli käytössä useitakin nimityksiä, kuten (Keisarin) Henkikaarti, Henkivartiokaarti tai Henkivartioväki.


title: Venäjän keisarillinen kaarti

text: Venäjän ensimmäiset länsimaisittain organisoidut hallitsijan henkivartiojoukot syntyivät Pietari I:n aloitteesta 1600-luvun lopulla korvaamaan Venäjän aiempi, poliittisesti vaaralliseksi muodostunut ja epäluotettava maan vanhempi sotaväki, streltsit. Vuonna 1682 Pietari majoittui äitinsä kanssa Moskovan ulkopuolella sijainneeseen Izmailovon kylään, jossa sijaitsi Romanov-suvun omistamat tilat. Pietari kävi sieltä käsin Preobraženskojen kylässä, jossa hän muodosti harjoittelumielessä oman leikkiarmeijansa () oppiakseen modernia eurooppalaista sodankäyntiä. Leikkiarmeija koostui Pietarin nuoruuden ystävistä, nuorista aatelispojista ja hänen isänsä hovin palvelijoista. Aikaa myöten Pietari ja hänen kumppaninsa kasvoivat ja sotaleikeistä tuli monimutkaisempia ja realistisempia, ja niihin haettiin sotilasneuvonantajiksi ja komentajiksi ulkomaisia upseereita, joista tuli joukkojen vakinaista upseerikuntaa.


title: Venäjän keisarillinen kaarti

text: Vapaaehtoisten kasvattaessa leikkiarmeijan vahvuutta, Pietari I:n päätti perustaa toisen vastaavanlaisen sotilasyksikön läheiseen Semjonovskojen kylään. Miesmäärän jatkaessa kasvuaan, alkujaan vaatimattomana leikkiarmeijana syntyneestä sotajoukosta voitiin lopulta vuonna 1687 organisoida kokonaiset omat rykmenttinsä eli Preobraženskin ja Semjonovin jalkaväkirykmentit, jotka saivat nimensä perustamiskyliensä mukaan. Pietarin luoma leikkiarmeija turvasi hänen asemansa tulevana hallitsijana maan 1600-luvun lopun epävarmoissa poliittisissa olosuhteissa ja tukivat häntä kapinoivaa, vallankaappausta yrittävää streltsiä vastaan. Preobraženskin ja Semjonovin rykmenteistä tuli Venäjän keisarillisen armeijan ensimmäiset länsimaalaisittain organisoidut, varustetut ja puetut sotilasyksiköt, jotka toimivat malleina myöhemmin luoduille joukko-osastoille.


title: Venäjän keisarillinen kaarti

text: Vuonna 1700 Preobraženskin ja Semjonovin rykmentit saivat kumpikin arvonimen "Henkikaarti" ilmentämään niiden statusta ja erityisroolia hallitsijan lähimpinä ja luotettavimpina henkilökohtaisina sotajoukkoina vallitsevan eurooppalaisen tavan mukaisesti. Nämä kaksi maan vanhinta kaartinrykmenttiä olivat pohjana Venäjän myöhemmälle keisarilliselle kaartille, joka syntyi Pietari I:n ottaessa käyttöön länsimaisen hallitsijatittelin "keisari", jolloin tsaarin kaartinosastoista tuli nyt keisarin kaartia.


title: Venäjän keisarillinen kaarti

text: Alkujaan henkikaartit oli tarkoitettu turvaamaan hallitsijaa poliittisilta vihollisilta, attentaateilta ja estämään vallankaappaukset, mutta itse asiassa kaartin upseerit ottivat osaa Venäjän 1700-luvun palatsivallankumouksiin. 1700-luvulla kaartinjoukkojen katsottiin olevan Pietariin sijoitettuja ja siellä toimivia hallitsijan henkilökohtaisia henkivartiojoukkoja, jotka esiintyivät lähinnä näyttävinä armeijan "malliosastoina" Pietarissa pidetyissä paraatikatselmuksissa. Ne osallistuivat kuitenkin Venäjän 1700-luvulla Turkkia ja Ruotsia vastaan käymiin sotiin, joissa ne kasvattivat taistelukokemusta. Kunniavartioita ja seremonioita varten perustettiin vuonna 1724 erityisen arvostettu Kavaljeerikaartin komppania. Aikaväleillä 1764–1796 ja 1799–1800 se oli nimeltään Kavaljeerikaartin eli Chevalier-kaarin armeijakunta ja vuodesta 1800 Kavaljeerikaartin rykmentti.


title: Venäjän keisarillinen kaarti

text: 1800-luvun alussa kaartista alkoi muodostua Venäjän armeijan taistelumoraalia sotakentillä tukeva selkäranka Napoleonia vastaan käydyissä sodissa. Kaartin koko oli kasvanut nyt jo niin suureksi, että siitä voitiin vuonna 1812 muodostaa oma armeijakuntansa eli Kaartin armeijakunta. Lisäksi kaarti päätettiin vuonna 1813 jakaa kahteen arvoluokkaan: ne joukko-osastot jotka olivat saaneet kaartin statuksen ennen vuotta 1813 luettiin nyt osaksi Vanhaa kaartia, kun taas vuonna 1813 kaartin statuksen saaneet joukko-osastot saivat Nuoren kaartin arvon. Mallia tämänkaltaiseen kaartin sisäiseen jaotteluun Aleksanteri I oli ottanut Napoleon I:n muodostamasta Ranskan keisarillisesta kaartista. Tästä lähin Venäjän armeijan joukko-osasto, joka saisi keisarilta kaartin statuksen, tulisi aina ensin osaksi Nuorta kaartia ja vasta ajan myötä, taisteluansioidensa kautta mahdollisesti osaksi kaikkein halutuinta Vanhaa kaartia.


title: Venäjän keisarillinen kaarti

text: Venäjän keisarillisesta kaartista puhuttaessa on korostettava sen ja maan tavallisen riviarmeijan välistä eroa, sillä kaarti oli kaikin tavoin Venäjän armeijan kaikkein laadukkainta, arvostetuinta ja hienointa osaa. Se oli keisarillisen Venäjän armeijan eliittijoukkoa, johon valikoitiin miehiä ympäri laajaa valtakuntaa. Kaartin joukko-osastot oli varustettu, aseistettu ja vaatetettu maan riviarmeijaa laadukkaammin ja näyttävämmin, ja niitä kouluttivat ja johtivat arvostettujen sotakoulujen parhaat oppilaat.


title: Venäjän keisarillinen kaarti

text: Vaikka keisarillinen kaarti oli muutamaa erityisroolissa olevaa osastoa lukuun ottamatta avoin kaikille, siinä palveli kuitenkin tavallista riviarmeijaa enemmän aatelisperheiden miehiä, ja näin oli laita erityisesti kaartin ratsuväen tapauksessa. Tämä seikka antoi kaartin ratsuväen jo valmiiksi korkealle statukselle vielä erityisen aristokraattisen leiman. Kaartin joukko-osastot nauttivat keisarillisen perheen jäsenten suojeluksesta (kukin perheen jäsenistä toimi ainakin yhden kaartin joukko-osaston kunniapäällikkönä) ja monista erityisoikeuksista ja -vapauksista, kuten paremmasta palkasta, elinoloista ja muista etuisuuksista. Palveleminen jossakin kaartin joukko-osastoista avasi myös ovia korkeisiin siviilipuolen virkoihin ja nosti ylipäätään henkilön sosiaalista arvoasemaa Venäjän keisarikunnan aikaisessa yhteiskunnassa.


title: Venäjän keisarillinen kaarti

text: Luonnollisesti kaiken tämän vastapainona tuli kaartin maan tavallista riviarmeijaa suurempi vaatimustaso, joka heijastui koulutukseen ja sotilaalliseen kyvykkyyteen. Riviarmeija saattoi taistelutilanteeseen jouduttuaan käyttäytyä arvaamattomasti, mutta kaartilta odotettiin aina kunnon suoritusta, kurinalaisuutta, urhoollisuutta ja taistelutahtoa.


title: Venäjän keisarillinen kaarti

text: Seuraavassa keisarilliseen kaartiin kuuluneet sotilasyksiköt vuoden 1914 alussa:


title: Venäjän keisarillinen kaarti

text: 1. Kaartin jalkaväkidivisioona. Tukikohta: "Pietari, Fontanka"


title: Venäjän keisarillinen kaarti

text: 2. Kaartin jalkaväkidivisioona. Tukikohta: "Pietari, Fontanka"


title: Venäjän keisarillinen kaarti

text: Kaartin tarkk'ampujaprikaati. Tukikohta: "Pietari, Fontanka"


title: Venäjän keisarillinen kaarti

text: 1. Kaartin ratsuväkidivisioona. Tukikohta: "Pietari, Fontanka"


title: Venäjän keisarillinen kaarti

text: 2. Kaartin ratsuväkidivisioona. Tukikohta: "Pietari, Fontanka"


title: Venäjän keisarillinen kaarti

text: 3. Kaartin jalkaväkidivisioona. Tukikohta: "Varsova"


title: Venäjän keisarillinen kaarti

text: Erillinen Kaartin ratsuväkiprikaati. Tukikohta: "Varsova"


title: Venäjän keisarillinen kaarti

text: Seuraavat osastot oli liitetty kaartiin, mutta niitä johdettiin erillään kaartin armeijakunnasta.


title: Venäjän keisarillinen kaarti

text: Keskushallinnon alaisuudessa:


title: Venäjän keisarillinen kaarti

text: Keisarillisen päämajan komentajan alaisuudessa:


title: Venäjän keisarillinen kaarti

text: Palatsin komendantin toimivallan alaisuudessa:


title: Venäjän keisarillinen kaarti

text: Keisarillisen hovimarsalkan alaisuudessa:


title: Venäjän keisarillinen kaarti

text: Vanhan kaartin upseerit olivat automaattisesti kaksi sotilasarvoa ja nuoren kaartin upseerit yhden sotilasarvon riviarmeijan upseereita korkeammalla; myöhemmin tämä muuttui niin että kaikki kaartin upseerit olivat automaattisesti vain yhden sotilasarvon riviarmeijan sotilaita korkeammalla.


title: Carved in Stone

text: Carved in Stone voi tarkoittaa seuraavia asioita:


title: Speaking in Tongues

text: Speaking in Tongues voi tarkoittaa seuraavia asioita:


title: Katō Kiyomasa

text: Katō Kiyomasa (, 25. heinäkuuta 1562 – 2. elokuuta 1611) oli Sengoku-kaudella elänyt japanilainen daimio eli lääninherra, joka hallitsi Higon provinssia Kyūshūn saarella. Hän palveli Japanin yhdistänyttä sotilasdiktaattoria Toyotomi Hideyoshia ja osallistui komentajana tämän molempiin hyökkäyksiin Koreaan. Hideyoshin kuoltua valta siirtyi Hideyoshin nimittämälle viiden vanhemman neuvostolle, jonka oli määrä hallita nuoren Toyotomi Hideyorin aikuistumiseen asti. Neuvosto kuitenkin hajosi pian Ishida Mitsunarin ja Tokugawa Ieyasun johtamiin leireihin, joista jälkimmäiseen myös Kiyomasa liittyi. Kun Ieyasun liittouma voitti vastustajansa Sekigaharan taistelussa vuonna 1600, Kiyomasa sai haltuunsa entistä suuremman läänin. Hän pysyi koko loppuelämänsä uskollisena Hideyorille ja menehtyi mahdollisesti shōguniksi nousseen Ieyasun myrkyttämänä.


title: Katō Kiyomasa

text: Kiyomasa syntyi Nakamuran kylässä, missä hänet tunnettiin nimellä Toranosuke. Kiyomasan isä oli seppä, joka kuoli Kiyomasan ollessa kolmevuotias. 18-vuotiaana Kiyomasa liittyi samasta kylästä nousseen sotilasjohtaja Toyotomi Hideyoshin joukkoihin. Hän taisteli Hideyoshin rinnalla Shizugataken taistelussa vuonna 1583 ja sai palkkioksi 3 000 kokun läänityksen. Taistelussa keräämänsä menestyksen johdosta hän sai nimityksen yhdeksi Shizugataken seitsemästä keihäästä.


title: Katō Kiyomasa

text: Kiyomasa tunnettiin jo Shizugataken taistelun aikaan suurista sotakypäristään, joiden ansiosta hän erottui muista sotilaista. Kypärät muodostuivat kahdesta erillisestä kypärästä, joista tavallisen sotilaskypärän päälle oli asetettu pidennetty, koristeellisempi kypärä. Koristus saattoi esimerkiksi kuvata Kiyomasan tunnusta, monia. Kiyomasa tuli taistelussa tunnetuksi myös siitä, että hän perinteiden vastaisesti määräsi kaatuneiden vihollistensa päät sidottavaksi bambuun.


title: Katō Kiyomasa

text: Kun Hideyoshista tuli kampaku kesällä 1585, Kiyomasalle myönnettiin hovititteli "Kazue no Kami" () ja hänet nimitettiin Hideyoshin verotarkastajaksi. Lisäksi hänelle myönnettiin Hideyoshia vastustaneelle daimio Sasa Narimasalle kuulunut Kumamoton läänitys.


title: Katō Kiyomasa

text: Vuonna 1592 Kiyomasa nimitettiin yhdeksi Hideyoshin Korean taisteluiden kolmesta vanhemmasta komentajasta yhdessä kristittyjen daimioiden Konishi Yukinagan ja Kuroda Nagamasan kanssa. Hän toimi toisessa divisioonassa, jonka oli määrä nousta maihin Yukinagan valloitettua Busanin ja lähteä marssimaan tämän kanssa kohti Soulia. Yukinaga ei kuitenkaan jäänyt odottamaan aseveljeään vaan lähti etenemään tarkoituksenaan ehtiä Souliin ennen Kiyomasaa. Vihastunut Kiyomasa rantautui Korean niemimaalle 28. toukokuuta ja lähti välittömästi toista kautta kohti Soulia. Joukot kohtasivat jälleen Chungjun lähellä.


title: Katō Kiyomasa

text: Kiyomasan ja Yukinagan välillä oli jo ennestään erimielisyyksiä, sillä vannoutuneena Nichiren-buddhalaisena Kiyomasa vihasi kristittyjä. Hän piti uskoaan muutenkin keskeisessä osassa elämäänsä, ja jopa hänen lipussaan oli kirjattuna teksti ”kunnia pyhälle lootukselle”. Komentajien väliset erimielisyydet johtivat Koreassa avoimeen vihaan, ja Yukinagan voitoista ärtynyt Kiyomasa jopa pilkkasi Yukinagan kauppiasjuuria. Tästä suuttuneen Yukinagan alaiset saivat vaivoin hillittyä Yukinagaa, jotta tämä ei olisi nostanut miekkaa liittolaistaan vastaan.


title: Katō Kiyomasa

text: Japanilaisten joukkojen lähestyttyä Soulia korealaiset hylkäsivät kaupunkinsa ja pakenivat kohti pohjoista. Ennen Soulia japanilaisten tuli kuitenkin ylittää Hanjoki. Yukinaga ehti kaupunkiin ensin, koska löysi nopeasti sopivan joenylityspaikan. Joidenkin väitteiden mukaan hän rikkoi sillan takanaan hidastaakseen kilpakumppaniaan, mutta todennäköisemmin sillan olivat tuhonneet korealaiset. Joka tapauksessa Kiyomasa joutui rakentamaan lauttoja ylittääkseen joen samalla kun Yukinagan liput jo koristivat muuria. Kiyomasan häpeää lisäsi se, että hän joutui suostuttelemaan Yukinagaa päästämään joukkonsa kaupunkiin.


title: Katō Kiyomasa

text: Kaksi viikkoa myöhemmin Yukinaga ja Kiyomasa lähtivät etenemään kohti pohjoista. He eivät juuri kokeneet vastarintaa ennen Imjinjokea, jonka toisen rannan korealaiset olivat miehittäneet. Koska joen ylittäminen olisi vaatinut liikaa miestappioita, japanilaiset päättivät esittää perääntyvänsä kohti Munsania. Korealaiset lähtivät pian japanilaisten perään epäorganisoidusti ja joutuivat japanilaisten väijytykseen. Taistelun seurauksena korealaiset kokivat suuria tappioita ja pakenivat paikalta. Tämä avasi japanilaisille vapaan reitin kohti Pjongjangia, jota kohti Yukinagan joukot lähtivät marssimaan. Kiyomasa puolestaan lähti joukkoineen etenemään kohti koillista tarkoituksenaan saavuttaa kaksi paennutta korealaista prinssiä.


title: Katō Kiyomasa

text: Kiyomasa ei kohdannut suurta vastarintaa, ja hän vangitsi prinssit sekä koko valtakunnan kauneimmaksi nimetyn tytön. Takaa-ajon aikana Kiyomasan joukot päätyivät harvaan asutulle seudulle ja joutuivat usein villieläinten hyökkäysten kohteeksi. Siellä sotilaat harrastivat huvikseen tiikerinmetsästystä, ja Kiyomasakin tappoi tiikerin keihäällään. Kiyomasan kamppailua tiikerin kanssa on sittemmin kuvattu usein japanilaisessa taiteessa. Kiyomasa eteni pitkälle Koillis-Koreaan ja onnistui rauhoittamaan alueen.


title: Katō Kiyomasa

text: Pian japanilaisten joukot alkoivat kokea takaiskuja, sillä etelässä korealainen amiraali Yi Sun-sin oli tuhonnut suuren osan japanilaisten laivastosta. Japanilaiset alkoivat kärsiä huolto-ongelmista, ja Pjongjangin vallannutta Yukinagaa vaivasivat ruuan puutteen lisäksi häntä ahdistelleet Mingin lisäjoukot. Myös Mantšuriaan asti edennyt Kiyomasa oli menettänyt suuren osan joukoistaan ja sai käskyn palata etelään. Hän lähti palaamaan kohti Soulia, jonne myös Yukinaga joutui lopulta perääntymään Pjongjangista.


title: Katō Kiyomasa

text: Tilannetta seuranneissa rauhanneuvotteluissa japanilaisia edusti Yukinaga, joka Kiyomasan harmiksi lupasi palauttaa korealaisille kaksi vangittua prinssiä. Rauha ei kuitenkaan kestänyt kauan, sillä Kiina piti perääntynyttä Japania alamaisenaan. Vihastunut Hideyoshi aloitti uuden hyökkäyksen Koreaan. Kiyomasa lähetettiin jälleen johtamaan hyökkäystä Koreaan yhdessä Yukinagan kanssa, ja hän oli valtaamassa muun muassa Hwangsoksanin linnaa. Hänen merkittävin taistelunsa oli Ulsanin puolustus talvella, jolloin hän kohtasi kiinalaisten suuren ylivoiman, mutta kykeni pidättelemään näitä lisäjoukkojen saapumiseen asti.


title: Katō Kiyomasa

text: Ikääntynyt Hideyoshi nimitti vuonna 1598 viisi sijaishallitsijaa, viiden vanhemman neuvoston, joiden oli määrä hallita Japania, kunnes hänen poikansa Hideyori olisi tarpeeksi vanha. Hideyoshi kuoli samana vuonna, ja samalla päätettiin pitkäaikainen hanke Korean valtaamiseksi. Pian neuvoston jäsenten välillä syntyi erimielisyyksiä, ja lopulta se jakaantui kahteen leiriin Tokugawa Ieyasun ja Ishida Mitsunarin ympärille. Tämä hajotti myös suurimman osan Japanin daimioista kahteen leiriin. Suuri osa läntisen Japanin daimioista, mukaan lukien suurin osa kristityistä, liittyi kristinuskolle suopeamman Mitsunarin joukkoihin. Sen sijaan Ieyasun puolelle asettuivat muun muassa Daten, Mogamin ja Maedan klaanit, jotka olivat pääasiassa Itä-Japanista. Myös Kiyomasa liittyi Ieyasun riveihin, koska tämä oli ennen kaikkea sotilas, toisin kuin siviiliasioita hoitanut Mitsunari. Lisäksi hän uskoi Hideyorin pysyvän paremmassa turvassa, jos hänen ja Ieyasun välillä olisi rauha.


title: Katō Kiyomasa

text: Lokakuussa 1600 osapuolet kohtasivat Sekigaharan taistelussa, joka päättyi Ieyasun voittoon ja Mitsunarin teloitukseen. Myös Konishi Yukinaga kuoli vangiksi jäätyään, niinpä Kiyomasa valtasi Yukinagalle kuuluneet alueet Higosta itselleen. Hän aloitti alueella laajat kristittyjen vainot. Kiyomasa oli myöhemmin paikalla Nijōn linnassa, kun Ieyasu keskusteli Hideyorin tulevaisuudesta. Hän oli varustautunut tikarilla aikomuksenaan käyttää sitä Ieyasuun, jos Hideyorin henki olisi uhattuna.


title: Katō Kiyomasa

text: Koreassa käytyjen taistelujen innoittamana Kiyomasa päätti vahvistaa Kumamoton linnan voittamattomaksi. Linnan rakenteellisen vahvistamisen lisäksi hän muun muassa istutti linnan pihalle pähkinäpuita, joista saataisiin tarvittaessa syötävää. Kiyomasan rakennustyöt osoittautuivat onnistuneiksi vielä 1800-luvullakin, jolloin linna piiritettiin Satsuman kapinan aikaan. Vaikka linnan puolustus saatiin lopulta murrettua, se pärjäsi hyvin uudenaikaisempaa sodankäyntiä vastaan.


title: Katō Kiyomasa

text: Kiyomasa otti ennen kuolemaansa nimekseen Seishō-kō. Hän kuoli vuonna 1611, ja hänen on arveltu kuolleen Ieyasun myrkyttämänä. Neljä vuotta myöhemmin Hideyori joutui tekemään seppukun hävittyään taistelun Ieyasua vastaan, minkä myötä Ieyasu varmisti sukunsa aseman Japanin johdossa.


title: Kingdom of Madness

text: Kingdom of Madness voi tarkoittaa seuraavia asioita:


title: Wiel Arets

text:
Wiel Arets (s. 1955 Herleen, Alankomaat) on hollantilainen arkkitehti, teollinen muotoilija ja professori Berliinin taideyliopistossa (Universität der Künste Berlin). Hän on valmistunut Eindhovenin teknisestä yliopistosta vuonna 1983. Seuraavana vuonna hän avasi Wiel Arets Architect & Associates studion.
Wiel Arets on yksi Hollannin merkittävimmistä arkkitehdeista, jonka töitä löytyy ympäri maailmaa, esim.Arets on suunnitellut tuotteita Orakselle.


title: Wiel Arets

text: Wiel Arets on saanut useita kansainvälisiä huomionosoituksia, esim.:


title: Mutakivi

text: Mutakivi on hienorakeista sedimenttikiveä, joka on alun perin ollut mutaa, silttiä tai lietettä. Raekoko on alle 0,06 mm; yksittäisiä rakeita ei voi havaita ilman mikroskooppia. Toisin kuin liuskeet, mutakivet eivät lohkea levymäisesti.


title: Alain Billiet

text: Alain Billiet (s. 5. kesäkuuta 1951 Brugge) on belgialainen graafinen suunnittelija, joka tunnetaan euro-valuutan symbolin (€) suunnittelijana.


title: Al Wasl FC

text: Al-Wasl Football Club () on dubailainen jalkapalloseura. Se on perustettu 1974 ja pelaa kotiottelunsa Zabeel Stadiumilla. Al-Wasl pelaa maansa pääsarjassa UAE Pro-Leaguessa. Seura on voittanut maansa mestaruuden seitsemän kertaa.


title: Al Wasl FC

text: Joukkueen valmentajana aloitti toukokuusta 2011 entinen jalkapalloilija, argentiinalainen Diego Maradona. Heinäkuussa 2012 Maradona erotettiin valmentajan tehtävistä. Sopimus oli alun perin suunniteltu kaksivuotiseksi.


title: Tempe (Arizona)

text: Tempe on kaupunki Maricopan piirikunnassa Arizonassa Yhdysvalloissa. Sen väkiluku vuonna 2010 oli 161 719. Kaupungin pinta-ala on noin 102,3 neliökilometriä, josta on vettä noin 0,3 neliökilometriä.


title: Tempe (Arizona)

text: Tempessa asui vuonna 2010 161 719 ihmistä. Asukkaiden mediaani-ikä oli tuolloin 28,1 vuotta. Asukkaista valtaosa, noin 72,6% on ihonväriltään valkoisia. Suurimpia vähemmistöryhmiä ovat mustat (noin 5,9%) ja aasialaiset (noin 5,7%). Talouksien mediaaniset vuositulot olivat vuonna 2010 48 618 dollaria, kun ne olivat samaan aikaan Arizonassa 48 108 ja koko Yhdysvalloissa 50 502 dollaria.


title: Kansainvälinen yksityisoikeus

text: Kansainvälisen yksityisoikeuden keskeisiä kysymyksiä on selvittää minkä maan lainsäädäntöä sovelletaan kansainvälisiin oikeussuhteisiin. Esimerkiksi Helsingin yliopistossa keskitytään kansainväliseen taloudelliseen kanssakäymiseen ja lainvalintakysymyksiin sopimussuhteissa.


title: Kansainvälinen yksityisoikeus

text: Kansainvälistymisen ja globalisaation myötä kansainvälisen yksityisoikeuden merkitys on kasvanut entisestään. Etenkin EU-lainsäädännön ja muiden kansainvälisten sopimusten merkitys on suuri kansainvälisessä yksityisoikeudessa.


title: Tapani Talari

text: Tapani Talari (s. 20. marraskuuta 1936 Helsinki) on suomalainen heraldikko ja graafinen suunnittelija. Hän on suunnitellut vaakunoita, lippuja ja pöytäviirejä sekä mitaleja, ansiomerkkejä, erikoisleimoja ja sinettejä. Hän on suunnitellut ja taittanut lukuisa julkaisuja sekä osallistunut heraldisten julkaisujen toimitustyöhön (Heraldiikan opas, 1998, Suomalaisia vaakunoita, 2006, ja Vaakunaselitys, 2010) ja kuvittamiseen. Hän on Suomen Heraldisen Seuran jäsen ja toiminut seuran varapuheenjohtajana sekä lausuntotoimikunnan puheenjohtajana.


title: Tapani Talari

text: Heraldiikan perusopetusta hän sai 1980-luvun alussa Taideteollisen korkeakoulun täydennyskoulutusosastossa järjestetyllä heraldiikan kurssilla, jonka opettajina olivat mm. Olof Eriksson ja Jukka Pellinen. Hän on lisäksi opiskellut mainontaa ja tiedottamista eri kursseilla.


title: Tapani Talari

text: Ammattikoulutukseltaan hän on Merisotakoulusta valmistunut (1963) meriupseeri (komentajakapteeni 1980). Hän palveli puolustusvoimissa (1963–1989) mm. Merisotakoulussa reserviupseerien ja kadettien kouluttajana. Pisimmän yhtäjaksoisen ajan, runsaat yksitoista vuotta, hän toimi Ruotuväki-lehden päätoimittajana pääesikunnan tiedotusosastossa (1976–1988). Talari on suunnitellut Suomen merivoimien tunnuksen 1987 ja 1993.


title: Shomalitasanko

text: Shomalitasanko on tasankoalue Afganistanissa Kabulin pohjoispuolella. Se on 80 km pitkä ja 30 km leveä. Tasangon halki kulkee tie, jota reunustavat 10 metriä leveät kaistat, joilla on punaisia kiviä miinojen merkkinä. YK:n alaisen järjestön UNMASin Mine Action Centerin mukaan alue on maailman tiheimmin miinoitettu. Maisemassa näkyy rikkiammuttuja autoja, panssarivaunuja ja laivakontteja.


title: Shomalitasanko

text: Laakso on tuhoutunut vuodesta 1979 kestäneiden sotien aikana. Talot on poltettu ja kaikki puut kaadettu alueelta, joka aikoinaan oli Kabulin puutarha, jossa kaupunkilaiset retkeilivät. Seudulla on kuitenkin vettä, ja maaperä on hedelmällinen. YK:n pakolaisjärjestö UNHCR on asuttanut alueelle noin 14 000 perhettä ja rakentanut vedenottopaikkoja.


title: Giussano-luokka

text: Giussano-luokka, ensimmäinen osa "Condottieri"-luokkien sarjaa, oli Italian laivaston toisessa maailmansodassa palvellut kevyt risteilijäluokka, johon kuului neljä 1928–1932 valmistettua alusta: Alberto da Giussano, Bartolomeo Colleoni, Giovanni dalle Bande Nere ja Alberico da Barbiano. Niille oli annettu nimet keskiaikaisten ja renessanssin italialaisten sotapäällikköjen, kondottieerien mukaan.


title: Giussano-luokka

text: Ranska hankki vuosina 1923–1926 Chacal-luokan 2 100 tonnin hävittäjiä (), joiden pääaseina oli viisi 130 mm tykkiä. Tämä pakotti Italian kuninkaallisen laivaston aloittamaan vastaavien alusten hankinnan. Toimenpiteinä olivat suurten Navigatori-luokan hävittäjien sekä suurehkon tiedusteluristeilijäluokan hankinta. Risteilijäluokassa asetettiin pääpaino nopeudelle ja raskaalle aseistukselle, jolloin alusten suoja jäi heikoksi.


title: Giussano-luokka

text: Alusten runko oli sekoitus erilaisia valmistustekniikoita. Rungot olivat rakenteellisesti suhteellisen heikkoja ja niissä oli hävittäjätyyppinen, lähes kolmanneksen aluksesta kattanut korotettu etukansi.


title: Inferno

text: Inferno voi tarkoittaa seuraavia asioita:


title: Queenstown

text: Queenstown voi tarkoittaa ainakin seuraavia paikkoja:


title: Yahya ibn Muhammad

text: Yahya ibn Muhammad eli Yahya I (848-864) oli Keski-Marokkoa hallitsevan Idrisidi-dynasatian kuudes kuningas vuosina 848-864. Hän seurasi isäänsä Muhammad ibn Idrisia kuninkaana. Yahyan hallituskausi merkitsi valtakunnan laajenemista ja vahvistumista. Fèsistä tuli yksi maailman loisteliaimmista valtioista ja kaupunkiin virtasi oppineita muhamettilaisia. Sinne perustettiin hänen hallituskautenaan maailman vanhin yliopisto Jami'at al-Qarawiyyin vuonna 859.


title: Yahya ibn Muhammad

text: Kalifin seuraaja oli hänen poikansa Yahya ibn Yahya eli Yahya II (864-874).


title: Cockatoo (saari)

text: Cockatoo on saari Buccaneerin saaristossa Länsi-Australian rannikolla lähellä Broomen kaupunkia. Saarella alettiin kaivaa rautamalmia vuonna 1951, ja BHP Billiton jatkoi kaivostoimintaa vuoteen 1984, jolloin kaikki merenpinnan yläpuolella ollut rautamalmi oli kerätty. Kaivostoiminta aloitettiin jälleen 1990-luvulla.


title: Kalannin Pallo -65

text: Kalannin Pallo -65 (KaPa-65) on uusikaupunkilainen salibandyseura, joka on perustettu vuonna 1965. KaPa-65 tunnettiin aikaisemmin jääkiekkotoiminnastaan. Vuonna 1995 KaPan ja Lätkä-77 jääkiekkojoukkueet yhdistyivät Uudenkaupungin Jää-Kotkiksi. Ennen yhdistymistä KaPa-65 pelasi II-divisioonassa ja oli karsimassa paikasta I-divisioonaan.


title: Kalannin Pallo -65

text: Nykyisin seura keskittyy pääasiassa salibandyyn. Naisten joukkue nousi kauden 2014-2015 päätteeksi I-divisioonaan ja miehet pelaavat 4-divisioonassa. Junioripuolella KaPalla on täydet pelaajapolut niin tytöissä kuin pojissa. Kaudelta 2010-2011 seuralla on C-Tyttöjen SM-pronssia. Paikallista salibandyhistoriaa teki KaPan kasvatti ja pelaaja Juulia Peura vuonna 2012, olemalla ensimmäinen Uusikaupunkilainen salibandyn maailmanmestari, kun Suomen alle 19-vuotiaat tytöt voittivat maailmanmestaruuden.


title: Kalannin Pallo -65

text: KaPa-65:n kasvateista salibandyliigaan ovat nousseet Kaisa Pietilä, Juulia Peura, Sofia Leino ja Waltteri Virtanen.


title: Delicatessen

text: Delicatessen voi tarkoittaa seuraavia:


title: Scott Silver

text: Scott Silver on yhdysvaltalainen käsikirjoittaja ja ohjaaja, jonka käsikirjoitus elokuvalle "Taistelija" keräsi Oscar-ehdokkuuden. Hän on myös ollut käsikirjoittamssa elokuvia "8 Mile" ja "".


title: The Future of Atheism

text: The Future of Atheism: Alister McGrath & Daniel Dennett in Dialogue on Robert B. Stewartin toimittama teos, joka sisältää filosofien ja teologien kirjoituksia ateismista ja kristillisestä uskonpuolustuksesta. Teoksen on julkaissut vuonna 2008 yhdysvaltalainen evankelis-luterilainen kustantamo Fortress Press ja kirjan brittiläisen painoksen Society for Promoting Christian Knowledge.


title: Metta World Peace

text: Metta World Peace (synt. Ronald William Artest Jr., tunnettu aiemmin nimellä Ron Artest, s. 13. marraskuuta 1979 Queens, New York) on yhdysvaltalainen koripalloilija, joka on pelannut NBA:ssa vuodesta 1999 lähtien. Vuosina 2009–2013 ja uudelleen vuodesta 2015 hän on edustanut Los Angeles Lakersiä.


title: Metta World Peace

text: Syyskuussa 2011 hän vaihtoi nimensä virallisesti Metta World Peaceksi. Metta on hänen etunimensä, World Peace sukunimensä.


title: Metta World Peace

text: Pienenä laitahyökkääjänä pelaavan World Peacen varasi NBA:han 16. vuorolla Chicago Bulls. Los Angeles Lakersissä World Peace voitti kaudella 2009–2010 NBA:n mestaruuden. Kaudella 2003–2004 hänet valittiin tähdistöotteluun ja sarjan parhaaksi puolustuspelaajaksi. Kauden 2010–2011 päätteeksi hänelle myönnettiin J. Walter Kennedy Citizenship Award.


title: Ateismin lyhyt historia

text: Ateismin lyhyt historia () on teologi Alister McGrathin vuonna 2004 ilmestynyt kirja.


title: Ateismin lyhyt historia

text: Vapaa-ajattelijain liiton puheenjohtaja Erkki Hartikainen kirjoitti teoksen suomenkielisen nimen olevan pahasti harhaanjohtava. ”Valtiovallan tuella esimerkiksi elämänkatsomustiedon opiskelijat ja opettajat voidaan pakottaa lukemaan tällaisia ’ateismin lyhyitä historioita’, vaikka nämä ’historiat’ olisivat – kuten McGrathin kirja – pelkkää kristinuskon puolustelua.” Hartikaisen mukaan McGrathin tiedot ateismista ovat enimmäkseen niistä kirjoista, jotka tämä on sattunut lukemaan ollessaan nuorena jonkinlainen ateisti. ”Muilta osin hänen tietonsa ovat heikot ja kirja sisältää uskomattoman määrän virheitä ja vääristelyjä.” Hartikaisen mukaan kirja sopii Suomessa vain evankelis-luterilaisen uskonnon vahvistamiseen.


title: Ateismin lyhyt historia

text: Esimerkkinä kirjan ”perinpohjaisesta valheellisuudesta” Hartikainen mainitsee kuvauksen Madalyn Murray O’Hairista sekä American Atheists -järjestöstä. Hartikaisen mukaan McGrathin tiedot näistä perustuvat toisen käden lähteisiin, joita hän vääristelee. Hartikainen kertoo tunteneensa O’Hairin perheen ja olleensa Amerikan ateistien jäsen 1970-luvulta alkaen. McGrath väittää Murrayn kavaltaneen järjestönsä rahoja. Tosiasiassa hän joutui kiristyksen ja murhan uhriksi. ”Tosiasiat ovat tiedossa, mutta kristityt kirjoittavat mitä haluavat.”


title: Mantovani

text: Annunzio Paolo Mantovani (15. marraskuuta 1905 – 29. maaliskuuta 1980), yleisesti tunnettu lyhyessä muodossa Mantovani, oli anglo-italialainen orkesterinjohtaja ja kevyeen musiikkiin erikoistunut viihdyttäjä. The "British Hit Singles & Albums" -kirja arvioi hänen julkaisseen Britannian menestyneimmät äänilevyt ennen The Beatlesia. Mantovani julkaisi ensimmäisen yli miljoona kappaletta myyneen stereofonisen levyn ja sai kuusi albumia samanaikaisesti Yhdysvaltain US Top 30 -listalle vuonna 1959.


title: James Vanderbilt

text: James Vanderbilt (s. 1975) on yhdysvaltalainen käsikirjoittaja, jonka käsikirjoittamiin elokuviin kuuluu muun muassa "Zodiac" sekä "Pako viidakkoon". Vanderbilt on myös ollut hiomassa "n" lopullista käsikirjoitusta, ja työskentelee paraikaa vuonna 2012 ilmestyvän "The Amazing Spider-Man" -elokuvan parissa.


title: James Vanderbilt

text: Hän on Alison Campbellin ja Alfred Gwynne Vanderbilt III poika, ja täten kuuluu Vanderbiltin sukuun.


title: Polka Dots and Moonbeams

text: ”Polka Dots and Moonbeams” on Jimmy Van Heusenin säveltämä ja Johnny Burken sanoittama musiikkikappale vuodelta 1940.


title: Polka Dots and Moonbeams

text: Kappaleen nauhoitti ensimmäisenä laulaja Frank Sinatra Tommy Dorseyn yhtyeen kanssa. Sinatran versio nousi singlelistalla 18. sijalle. Kappaleen ovat levyttäneet useat artistit ja sitä pidetään jazzstandardina. Se esitettiin vuoden 1945 elokuvassa "Belle of the Yukon". Sarah Vaughan nauhoitti sen vuoden 1957 albumilleen "Swingin’ Easy". Lester Young äänitti kappaleen useita kertoja vuodesta 1949 eteenpäin. Myös muun muassa Bing Crosby, Doris Day, Nat King Cole, Bud Powell, Chet Baker, Wes Montgomery ja Bill Evans ovat nauhoittaneet kappaleen.


title: Polka Dots and Moonbeams

text: Sävellys pohjautuu 32 tahdin AABA-rakenteeseen F-duurissa. Sekä A- että B-osan harmoniassa on tärkeässä roolissa 1930-luvun menestyskappaleissa ”Blue Moon” ja ”Heart and Soul” esiintynyt sointukulku I–vi–ii7–V7 (ns. akuankkakierto). Sanoitus on korostetun romanttinen, ja musiikkikirjoittaja William Zinsser on sanonut kappaleen sanojen vaativan söpöydessään kuulijalta ”vahvaa vatsaa”.


title: Rakkauden kaikki mausteet

text: Rakkauden kaikki mausteet ("The Mistress of Spices") on Paul Mayeda Bergesin ohjaama elokuva vuodelta 2005. Se perustuu Chitra Banerjee Divakarunin romaaniin "The Mistress of Spices".


title: The Lies in Your Eyes

text: ”The Lies in Your Eyes” on brittiläisen Sweet-yhtyeen kappale ja single vuonna 1976 julkaistulta albumilta "Give Us a Wink". Kappale ylsi Britanniassa sijalle 35, mutta Yhdysvalloissa se jätettiin kokonaan julkaisematta.Väistö, Perttunen 2003, s.139. Singlen B-puolena toimi myös "Give Us a Winkille" kuulunut ”Cockroach”.Väistö, Perttunen 2003, s.139.


title: The Lies in Your Eyes

text: Lontoon Air-studioilla nauhoitettu ”The Lies in Your Eyes” on yhtyeen harvoja kappaleita, joilla se sääteli nauhanopeuksia saadakseen aikaan entistä korkeampia säveliä. Basisti Steve Priest on myöntänyt, että hän lisäksi joutui vuoden 1974 "Sweet Fanny Adams" -albumin äänityksissä toisinaan turvautumaan nauhanopeuksien muuttamiseen, koska alkujaan Brian Connollylle laulettavaksi tarkoitetut kappaleet olivat hänelle sävellajiltaan liian korkeita.Väistö, Perttunen 2003, s.53-54.


title: The Lies in Your Eyes

text: Yhtye osoitti kappaleessa siirtyneensä lopullisesti hard rock -tyyliin teinipopin sijaan.Väistö, Perttunen 2003, s.53-54. Kappale on Sweetin jäsenten yhteistyössä tekemä.


title: The Lies in Your Eyes

text: ”The Lies in Your Eyes” valittiin "Give Us a Wink" -albumin singlejulkaisuksi, koska sitä pidettiin levyn kaupallisimpana kappaleena.Väistö, Perttunen 2003, s.53-54. Julkaisu tehtiin tammikuussa 1976 ainoastaan Britanniassa ja Manner-Euroopassa, ja B-puolena toimi samalla albumilla ollut kappale ”Cockroach”.Väistö, Perttunen 2003, s.139.Väistö, Perttunen 2003, s.56. Britanniassa singlen menestys jäi yhtyeen mittakaavassa vaatimattomaksi sijoituksen ollessa neljän listaviikon aikana korkeimmillaan 35. Popmusiikkia kuunteleva nuoriso oli löytänyt uusia, musiikkimakuaan vastaavia idoleita, kuten Smokie-yhtyeen.Väistö, Perttunen 2003, s.56. Manner-Euroopassa menestys oli verrattain parempaa, esimerkiksi Länsi-Saksassa se ylsi viidenneksi, ja top 10:een single pääsi myös Ruotsissa, Alankomaissa ja Belgiassa.


title: The Lies in Your Eyes

text:
A-puoli
B-puoli


title: Siem de Jong

text: Siem de Jong (s. 28. tammikuuta 1989 Aigle, Sveitsi) on alankomaalainen jalkapalloilija, joka edustaa Ajaxia. Myös hänen pikkuveljensä Luuk de Jong on jalkapalloilija.


title: RN Armando Diaz (1932)

text: RN Armando Diaz () oli Regia Marinan eli Italian kuningaskunnan laivaston toisessa maailmansodassa palvellut Cadorna-luokan kevyt risteilijä. Britannian kuninkaallisen laivaston sukellusvene "HMS Upright" upotti risteilijän torpedoimalla 25. helmikuuta 1941 Kerkenna-saarten edustalla.


title: RN Armando Diaz (1932)

text: Alus tilattiin Odero Terni Orlandolta La Speziasta, missä köli laskettiin 28. heinäkuuta 1930. Alus laskettiin vesille 10. heinäkuuta 1932 ja valmistui 29. huhtikuuta 1933. Nimensä risteilijä sai Italian entisen yleisesikunnan päällikön ja puolustusministerin Armando Diazin mukaan.


title: RN Armando Diaz (1932)

text: "Armando Diaz" palveli aluksi Välimerellä lukuun ottamatta purjehdusta Australiaan ja Uuteen-Seelantiin 1. syyskuuta 1934 - helmikuu 1935. Alus oli läntisellä Välimerellä Espanjan sisällissodan ajan tukikohtanaan Palma ja Melilla.


title: RN Armando Diaz (1932)

text: Toisessa maailmansodassa alus osallistui kesäkuussa 1940 4. risteilijäviirikön mukana Calabrian taisteluun. Lokakuussa se osallistui tehtävään Albanian rannikolla. Alus siirrettiin joulukuussa suoraan laivaston esikunnan alaisuuteen ja se määrättiin tammikuusta 1941 alkaen suojaamaan Albaniaan meneviä saattueita.


title: RN Armando Diaz (1932)

text: Kuitenkin jo helmikuussa Tripoliin matkaavan saattueen suojaa piti vahvistaa ja alus siirrettiin uuteen tehtävään. Alus suojasi saattuetta risteilijä "Giovanni della Bande Neren" ja kahden hävittäjän kanssa. Helmikuun 25. päivän ensimmäisinä tunteina saattue suojueineen purjehti Tunisian edustalla Kerkenna-saarten itäpuolella. Tällöin Britannian kuninkaallisen laivaston sukellusvene "Upright" aloitti hyökkäyksen "Armando Diazia" vastaan ampuen neljä torpedoa. Ainakin yksi torpedoista osui "Armando Diaziin", jonka ampumatarvikevarasto räjähti. Tämän jälkeen alus upposi vain kuudessa minuutissa vieden mukanaan lähes 500 miestä.


title: RN Luigi Cadorna (1931)

text: RN Luigi Cadorna () oli Regia Marinan eli Italian kuningaskunnan laivaston toisessa maailmansodassa palvellut Cadorna-luokan kevyt risteilijä.


title: RN Luigi Cadorna (1931)

text: Sen köli laskettiin 19. syyskuuta 1930 ja alus laskettiin vesille 30. syyskuuta 1931. Alus valmistui 11. elokuuta 1933. Alus palveli koko toisen maailmansodan ajan ja se poistettiin palveluksesta vasta toukokuussa 1951.


title: RN Luigi Cadorna (1931)

text: "Luigi Cadornan" uraan ennen toista maailmansotaa kuuluivat Espanjan rannikonvalvonta maan sisällissodan aikana ja osallistuminen Albanian miehitykseen huhtikuussa 1939.


title: RN Luigi Cadorna (1931)

text: Toisen maailmansodan puhjetessa alus kuului 4. risteilijäviirikköön, jonka mukana se osallistui Italian julistettua sodan liittoutuneille 10. kesäkuuta 1940 Lampedusan saaren rannikon ja Kerkennahin matalikon miinoituksiin. Heinäkuussa alus osallistui Calabrian taisteluun, jonka aikana se vältti sukellusveneen laukaisemat torpedot sekä ilmarynnäkön. Alus avusti taistelun kuluessa sisaralustaan, jolla oli kattilahuoneessa ongelmia. Aluksen heikohko rakenne aiheutti sen siirron reserviin 12. helmikuuta 1941.


title: RN Luigi Cadorna (1931)

text: Kuitenkin Pohjois-Afrikassa olevien joukkojen tukemiseen tarvittiin nopeita aluksia ja se palautettiin palvelukseen suojaamaan saattueita. Saattueiden välillä alus osallistui laivaston mukana liittoutuneiden Maltalle matkanneiden saattueiden häirintään. Alus kuljetti marras-joulukuussa 1941 polttoainetta ja ampumatarvikkeita Benghaziin.


title: RN Luigi Cadorna (1931)

text: Alus siirrettiin tammikuussa 1942 Polaan koululaivaksi. Se oli huollettavana touko-kesäkuussa 1943, minkä jälkeen alus liitettiin 14. kesäkuuta 8. viirikköön. Alus kuljetti 24.–30. kesäkuuta joukkoja Albaniaan. Se siirrettiin 3. heinäkuuta Tarantoon, josta se teki elokuussa viisi miinoitusmatkaa Tarantonlahdelle. Aselevon astuessa voimaan 8. syyskuuta alus oli Tarantossa, josta se lähti seuraavana päivänä laivaston mukana kohti Maltaa.


title: RN Luigi Cadorna (1931)

text: Alus siirrettiin 14. syyskuuta Aleksandriaan, jossa viivyttyään se palasi liittoutuneiden hallussa olevaan Tarantoon lokakuussa. Sodan lopun alus kuljetti liittoutuneiden joukkoja sekä kotiutti italialaisia joukkoja Pohjois-Afrikasta. 10. helmikuuta 1947 voimaan astuneen rauhansopimuksen mukaan alus jäi Italialle, mutta aluksen ikä ja heikko kunto mahdollistivat sen käytön ainoastaan koulutustehtävissä.


title: RN Luigi Cadorna (1931)

text: Alus poistettiin palveluksesta 1. toukokuuta 1951.


title: RN Duca degli Abruzzi (1936)

text: RN Luigi di Savoia Duca degli Abruzzi () oli Regia Marinan eli Italian kuningaskunnan laivaston toisessa maailmansodassa palvellut Duca degli Abruzzi -luokan kevyt risteilijä.


title: RN Duca degli Abruzzi (1936)

text: Alus tilattiin La Speziasta Odero Terni Orlandolta. Sen köli laskettiin 28. joulukuuta 1933 ja alus laskettiin vesille 21. huhtikuuta 1936. Alus valmistui 1. joulukuuta 1937.


title: RN Duca degli Abruzzi (1936)

text: "Luigi di Savoia Duca degli Abruzzi" oli 1937 koeajoissa, jolloin se saavutti 8 635 tonnin uppoumalla 34,78 solmun nopeuden käyttäen 193 991 hevosvoimaa. Alus liitettiin koeajojen päätyttyä 1. laivueen 8. viirikköön, jonka mukana se osallistui Espanjan sisällissotaan vuodesta 1938. Vierailtuaan Portugalissa 1939 siitä tehtiin viirikkönsä johtoalus.


title: RN Duca degli Abruzzi (1936)

text: Alus kuljetti 7. huhtikuuta 1939 joukkoja sisaraluksensa "Giuseppe Garibaldin" kanssa joukkoja Durazzoon osana Albanian miehitystä. Italian julistettua liittoutuneille sodan alus osallistui 12.-14. kesäkuuta 1940 tuloksettomaan operaatioon, jolla oli tarkoitus estää Maltan saattueen kulku. Se osallistui heinäkuussa Regia Marinan mukana Calabrian taisteluun ja syyskuussa pyrki estämään liittoutuneiden operaatio Hatsin joukkojen ja materiaalin kuljetukset Maltalle.


title: RN Duca degli Abruzzi (1936)

text: Alus oli viirikkönsä kanssa joulukuusta 1940 maaliskuuhun 1941 Adrianmerellä suojaamassa saattueita ja tulittamassa rannikkokohteita Italian hyökättyä Kreikkaan. Se tulitti esimerkiksi 4. maaliskuuta Pikerasia, josta laivasto-osasto vetääytyi jouduttuaan brittiläisten lentokoneiden hyökkäyksen kohteeksi. Alus lähti 26. maaliskuuta viirikkönsä kanssa taistelulaivojen tukemana Brindisistä iskeäkseen Kreetan alueelle oleviin kohteisiin. Viirikön tehtävänä oli edetä Egeanmerta Kreetan itäkärjen tasalle ja sitten palata Navarinon edustalla odottaneen lippulaivan taistelulaiva "Vittorio Veneton" luokse. Operaatio johti Matapanin taisteluun, mutta viirikkö oli jo paluumatkalla Brindisiin.


title: RN Duca degli Abruzzi (1936)

text: Toukokuussa alus suojasi Pohjois-Afrikkaan matkanneita ja sieltä palaavia saattueita. Tehtävän aikana se vältti Britannian kuninkaallisen laivaston sukellusveneen "HMS Urgen" laukaisemat torpedot. Alus osallistui elokuussa liittoutuneiden operaatio Mincemeatin ja syyskuussa Halberdin saattueiden torjuntaan. Marraskuussa alus palasi saattueiden suojaksi ja 22. marraskuuta aluksen keulaan osui Triesten edustalla Maltalta toimineen lentokoneen torpedo. Alus kykeni vain juuri ja juuri pääsemään Messinaan.


title: RN Duca degli Abruzzi (1936)

text: Alus palasi palvelukseen vuoden 1942 alkupuolella ja se siirrettiin viirikkönsä mukana heinäkuussa Tarantosta Navarinoon, josta niiden tehtävänä oli estää brittilaivaston toimet Kyrenaikan saattueita vastaan. Operaatio epäonnistui, koska polttoainepula, ilmahyökkäykset ja liittoutuneiden laivaston passiivisuus pakottivat viirikön palaamaan marraskuussa Tarantoon.


title: RN Duca degli Abruzzi (1936)

text: Liittoutuneiden noustua maihin Sisiliassa "Luigi di Savoia Duca degli Abruzzi" lähti 6. elokuuta viirikkönsä mukana merelle tehtävänään iskeä Palermonlahden kohteisiin. Osasto kuitenkin joutui La Spezian edustalla sukellusvenen "HMS Simoomin" maaliksi, jolloin risteilijät välttyivät osumilta. Paljastumisen jälkeen operaatio peruutettiin ja osasto palasi satamaan.


title: RN Duca degli Abruzzi (1936)

text: Alus antautui syyskuussa 1943 Maltalla, jossa se määrättiin keskiselle Atlantille kotisatamanaan Freetown etsimään saksalaisia saarronmurtajia. Alus lähti 27. lokakuuta Tarantosta "Duca d'Aostan" kanssa uuteen asemapaikkaansa, jonne se saapui 13. marraskuuta. Alus teki viisi partiomatkaa 29. marraskuuta 1943 - 7. helmikuuta 1944. Se lähti 16. huhtikuuta paluumatkalle Tarantoon, jonne alus saapui 29. huhtikuuta.


title: RN Duca degli Abruzzi (1936)

text: Alus palveli kuljetus- ja koulutusaluksena, kunnes se poistettiin palveluksesta 1. toukokuuta 1961. Se romutettiin 1972.


title: RN Giuseppe Garibaldi (1936)

text: RN Giuseppe Garibaldi () oli Regia Marinan eli Italian kuningaskunnan laivaston toisessa maailmansodassa palvellut Duca degli Abruzzi -luokan kevyt risteilijä.


title: RN Giuseppe Garibaldi (1936)

text: Alus tilattiin Triestestä Cantieri Riuniti dell'Adriaticolta. Sen köli laskettiin 28. joulukuuta 1933 ja alus laskettiin vesille 21. huhtikuuta 1936. Alus valmistui 1. joulukuuta 1937. Alus poistettiin palveluksesta 1976.


title: RN Giuseppe Garibaldi (1936)

text: "Giuseppe Garibaldi" muodosti palvelukseen otettaessa sisaralukensa kanssa 1. laivueen 8. viirikön. Alus osallistui vuodesta 1938 viirikkönsä mukana Espanjan sisällissodan tapahtumiin. Se kuljetti 7. huhtikuuta 1939 joukkoja Durazzoon miehitettäessä Albaniaa.


title: RN Giuseppe Garibaldi (1936)

text: Italian julistettua 10. kesäkuuta 1940 sodan Ranskalle ja Britannialle alus osallistui ensimmäisiin sotatoimiinsa 12.–14. kesäkuuta ja heinäkuussa Calabrian taisteluun. Se yritti syyskuussa estää Britannian kuninkaallisen laivaston operaatio Hatsin alusten pääsyn Aleksandriasta Maltalle.


title: RN Giuseppe Garibaldi (1936)

text: "Giuseppe Garibaldi" oli joulukuusta alkaen viirikkönsä mukana Adrianmerellä suojaamassa saattueita hyökättäessä Kreikkaan. Alus osallistui myös maavoimien taisteluiden tukemiseen tulittamalla mantereen kohteita kuten esimerkiksi 4. maaliskuuta 1941 Pikerasia, josta alus määrättiin palaamaan brittiläisen lentokoneen rynnäkön jälkeen.


title: RN Giuseppe Garibaldi (1936)

text: Alus lähti 26. maaliskuuta viirikkönsä mukana suojaamaan Kreetalle matkaavia taistelulaivoja. Viirikkö matkasi aina Kreetan itäkärjen tasalle ennen paluutaan ja taistelulaiva "Vittorio Veneton" kohtaamista Navarinon edustalla. Operaatio johti Matapanin taisteluun, jossa 1. viirikön risteilijät tuhoutuivat. Saman aikaisesti kuitenkin 8. viirikkö oli jo matkalla Brindisiin.


title: RN Giuseppe Garibaldi (1936)

text: Toukokuussa "Giuseppe Garibaldi" suojasi Pohjois-Afrikkaan matkanneita saattueita. Alus lähti 23.–24. heinäkuuta merelle torjuakseen liittoutuneiden operaatio Substancen saattueiden pääsyn Maltalle. Se lähti 27. heinäkuuta Palermosta "Montecuccolin" sekä hävittäjien kanssa suojatakseen Libyaan matkannutta saattuetta. Seuraavana päivänä alukseen osui Marettimon edustalla Britannian kuninkaallisen laivaston sukellusveneen "HMS Upholderin" laukaisema torpedo. Aluksen keula vaurioitui pahoin ja siihen pääsi 700 tonnia vettä, mutta se pääsi kuitenkin omin avuin Palermoon. Se siirrettiin Napoliin telakalle korjattavaksi, mikä vei neljä kuukautta.


title: RN Giuseppe Garibaldi (1936)

text: Alus palasi palvelukseen marraskuussa, jolloin se lähti sisaraluksensa kanssa merelle suojatakseen saattuetta. Saattueen jouduttua ilmahyökkäykseen "Giuseppe Garibaldi" selvisi vaurioitta. Aluksen saattueiden suojaustehtävät jatkuivat vuoden 1942. Alus siirrettiin vuoden 1942 alussa liittoutuneiden ilmahyökkäysten vuoksi Tarantosta Messinaan, josta se siirrettiin edelleen heinäkuussa Navarinoon. Marraskuussa alus siirtyi viirikön mukana takaisin Tarantoon.


title: RN Giuseppe Garibaldi (1936)

text: Liittoutuneiden noustua maihin Sisiliassa "Giuseppe Garibaldi" lähti 6. elokuuta Genovasta "Duca d'Aostan" sekä hävittäjäsuojan kanssa merelle iskeäkseen Palermon alueelle, mutta La Spezian edustalla sukellusvene "HMS Simoom" hyökkäsi alusten kimppuun upottaen hävittäjä "Giobertin". Hyökkäys keskeytettiin osaston paljastuttua.


title: RN Giuseppe Garibaldi (1936)

text:
Alus antautui syyskuussa 1943 liittoutuneille Maltalla, josta se siirrettiin 7. maaliskuuta 1944 edelleen keskiselle Atlantille. Aluksen saapui 18. maaliskuuta uuteen tukikohtaansa Freetowniin, josta käsin sen piti etsiä Saksan laivaston saarronmurtajia. Alus kuitenkin lähti paluumatkalle jo 25. maaliskuuta "Duca d'Aostan" kanssa. Sodan lopun alus oli toisarvoisissa tehtävissä.
Sodan päätyttyä alus muutettiin ohjusristeilijäksi palvellen aina tammikuuhun 1972 saakka.


title: Hyrynjärvi

text: Hyrynjärvi on säännöstelty järvi Hyrynsalmella Kainuussa. Se laskee Hyrynsalmen ja Emäjoen kautta Seitenjärveen. Järvi on osa Oulujoen vesistön Hyrynsalmen reittiä. Järvi on lievästi rehevä sekä happamuustasoltaan neutraali. Vesistöön on istutettu kuhaa, järvilohta, järvitaimeinta, haukea ja siikaa.


title: Hyrynjärvi

text: Hyrynjärvessä sijaitsee myös Vuorisaari, joka on hyvin suosittu virkistyskohde. Saaren pinta-ala on 142 ha. Korkeimmat kohdat sijaitsevat yli 30 m vedenpinnan yläpuolella. Saaressa on kivikautinen asuinpikka ja laavu.


title: Keskustan Opiskelijaliitto

text: Keskustan Opiskelijaliitto (KOL) Suomessa toimiva korkeakouluopiskelijoille tarkoitettu poliittinen opiskelijajärjestö. KOL on myös yksi Suomen Keskustan sisarjärjestöistä. KOL on myös jäsenenä Pohjoismaiden Keskustanuorissa ja Euroopan liberaalinuorissa.


title: Keskustan Opiskelijaliitto

text: Keskustaopiskelijoiden tavoitteena on kasvattaa opiskelijoita aktiiviseen kansalaisuuteen ja edistää opiskelijoiden asemaa ja ajattelua yhteiskunnassa vaikuttamalla keskustan sisällä ja laajemmin erilaisissa opiskelijayhteisöissä. Ylioppilas- ja opiskelijakuntien edustajistovaaleihin keskustaopiskelijat asettavat omia paikallisia ehdokkaitaan, ja esimerkiksi vuoden 2015 ylioppilaskuntien edustajistovaaleissa keskustaopiskelijat saavuttivat suuremman kannatuksen kuin kokoomuksen tai SDP:n opiskelijajärjestöjen listat.


title: Keskustan Opiskelijaliitto

text: Periaateohjelmassaan Keskustan Opiskelijaliitto määrittelee olevansa äärikeskustalainen järjestö, joka uskoo kansanvaltaiseen yhteiskunnalliseen hajauttamiseen, antimaterialismiin, sosiaali- ja sivistysliberalismiin ja ympäristön kanssa tasapainossa elävään ihmiseen ja yhteiskuntaan.


title: Keskustan Opiskelijaliitto

text: KOL julkaisee vuosittain jäsenistölleen ja muille kiinnostuneille suunnattua Mentori-lehteä.


title: Keskustan Opiskelijaliitto

text: KOL:n suuret poliittiset tavoitteet ja linjat määrittelee vuosittain pidettävä liittokokous, johon KOL:n osastoilla on oikeus jäsenmääränsä perusteella lähettää äänivaltaisia edustajia. Tällä hetkellä KOL:la on voimassa olevat ohjelmat koulutus-, sosiaali-, ympäristö-, ja kaupunkipolitiikasta ja kansainvälisistä asioista. Ohjelmien valmistelusta liittokokouksen käsiteltäväksi vastaa liittohallitus. Liiton poliittisen linjan määrittelystä vastaa liittokokousten välissä liittohallitus, mikäli liitolla ei ole asiaan liittokokouksen hyväksymää linjaa tai Suomen poliittinen tilanne on liittokokouspäätösten jälkeen oleellisesti muuttunut.


title: Keskustan Opiskelijaliitto

text: Keskustaopiskelijoiden koulutuspolitiikka perustuu mahdollisuuksien tasa-arvoon, jossa keskiössä on kaikkien yhtäläinen mahdollisuus kouluttautua ja kasvaa ihmisenä. Sivistys ja koulutus nähdään sekä yksilön että yhteisön etuna. Snellmannilaisessa hengessä koulutuksen tarjoaminen kaikille nähdään erityisen tärkeänä Suomen kaltaiselle pienelle maalle. Keskustalainen kansanliike on KOL:n mukaan pohjimmiltaan sivistysliike, jossa itsensä kehittäminen on aatteen keskiössä. Ihminen pystyy itse kehittämään itseään, ja yhteisön vastuulla on tukea, motivoida ja antaa mahdollisuuksia tähän. Tärkeimpinä konkreettisina keinoina tämän toteuttamiseen liitto näkee maksuttoman koulutuksen tarjoamisen kaikille ja kaikki koulutusasteet käsittävän ja alueellisesti kattavan koulutusverkon.


title: Keskustan Opiskelijaliitto

text: Opintotukea keskustaopiskelijat pyrkivät kehittämään kohti negatiivista tuloveroa, joka on yksi perustulon muodoista. Opintotuen tulisi joustaa työelämän suuntaan, kannustaa päätoimiseen opiskeluun ja perheen perustamiseen, antaa mahdollisuus monenlaiseen opiskeluun ja tukea heikoimmassa asemassa olevia opiskelijoita, jotta mahdollisuuksien tasa-arvo voisi täysimääräisesti toteutua. KOL kannattaa myös YTHS:n laajentamista ammattikorkeakouluopiskelijoille. Keskustaopiskelijat ovat vaatineet opiskelijoiden siirtämistä yleisen asumistuen piiriin.


title: Keskustan Opiskelijaliitto

text: Ihmisten kulutustottumusten radikaali ja omaehtoinen muuttuminen ja lainsäädännölliset toimenmenpiteet ovat keskustaopiskelijoiden mielestä ympäristöpolitiikan perusta. Keskeisimmiksi ympäristöongelmiksi on KOL:n ympäristöpoliittisessa ohjelmassa määritelty ilmastonlämpeneminen, materiakeskeinen kulutuskulttuuri, puhtaan ja monimuotoisen luonnon turvaaminen ja uusiutuvan energian vallankumouksen ja vihreän teollisuuden toteuttaminen. Keinoiksi näiden ongelmien ratkaisuun keskustaopiskelijat esittävät mm. valtiolle ja alueille maksettavaa kaivosveroa, ulkomaisen lihan kulutuksen puolittamista, kivihiilen ja öljyn energiakäytön kieltämistä vuoteen 2030 mennessä ja globaaleja rajuja päästöleikkauksia.


title: Keskustan Opiskelijaliitto

text: Perinteisessä ulko- ja turvallisuuspolitiikassa keskustaopiskelijat tukevat Suomen sotilaallista liittoutumattomuutta, vaativat Pohjolasta alkavaa ydinaseriisuntaa ja esittävät myös YK:n turvallisuusneuvoston roolin muuttamista siten, että pysyvistä jäsenyyksistä luovuttaisiin. KOL nostaa kuitenkin modernit kybersodankäynnit muodot perinteisten turvallisuusuhkien rinnalle ja esittää kybersotaa säätelevää kansainvälistä sopimusjärjestelmää. Kansainvälisen koulutuspolitiikan osalta KOL tukee Bolognan prosessin jatkokehittämistä, mutta vastustaa Euroopan unionin vallan kasvattamista koulutuksen järjestämiseen ja rahoittamiseen liittyvissä kysymyksissä. Kansainvälisessä taloudellisessa yhteistyössä keskustaopiskelijat vaativat kansainvälistä veroyhteistyötä lisättäväksi veronkierron ja –välttelyn torjumiseksi ja ympäristönsuojelun edistämiseksi. Vapaakauppasopimukset eivät myöskään saa johtaa siihen tilanteeseen, että isot yritykset valtaavat markkinat hintakilpailulla ja heikentävät julkisen sektorin palvelutuotantoa sekä paikallisten yritysten mahdollisuuksia menestyä ja kasvaa.


title: Keskustan Opiskelijaliitto

text: Liitto sai alkunsa tarkalleen 23. huhtikuuta 1937 Helsingissä, nimeksi tuli Maalaisliittolaiset ylioppilaat. Syynä liiton perustamiselle oli maalaisliittolaisesti ajattelevien tyytymättömyys Akateemisessa Karjalaseurassa (AKS) noussutta oikeistosuuntausta vastaan. Samalla haluttiin tuoda esiin puoluetunnukset, joita AKS:ssa ei oltu katsottu hyvällä. Ensimmäisen tilaisuuden puhujina olivat mm. Saksan vastustajana tunnetun ulkoministeri Rudolf Holsti sekä poliittisen uransa alussa ollut Urho Kekkonen, joka oli joutunut teoksensa Demokratian itsepuolustus (1934) ja muiden näkemystensä johdosto AKS:n oikeistosiiven hampaisiin.


title: Keskustan Opiskelijaliitto

text: Sotavuodet katkaisivat toiminnan opiskelijapolitiikassa pitkälti 1960-luvulle saakka. Maalaisliittolaiset Ylioppilaat vaihdettiin Akateemiset Maaseudun Nuoret –nimeen.


title: Keskustan Opiskelijaliitto

text: Vuonna 1966 perustettiin nyt itsenäisenä organisaationa toiminut Keskustan Opiskelijaliitto. Seuraavat vuodet tulivat olemaan hyvin aktiivista yhteiskunnallisen ja opiskelijapoliittisen vaikuttamisen aikaa. Keskustan sisäisessä vaikuttamisessa KOL hakeutui niin sanotun Ryhmä 70:n linjoille. Ryhmä 70:n oli keskustan uudistamiseen tähdännyt ryhmä, johon kuului koulutettuja ja aatteesta kiinnostuneita ihmisiä, jotka olivat pettyneitä puolueen jämähtäneeseen tilanteeseen.


title: Keskustan Opiskelijaliitto

text: Korkeakoulupolitiikassa KOL otti äärimmäisen radikaalin linjan. Kun suuret ikäluokat tulivat opiskelemaan, niin heidän suunnastaan nousi halu saada opiskelijat mukaan yliopistojen hallintoon. Käynnissä olleessa hallintouudistuksessa KOL kannatti niin sanottua mies ja ääni –mallia, jossa yliopistojen korkein päätösvalta olisi käytännössä siirtynyt opiskelijoille itselleen. Myös opetusministeri Johannes Virolainen kannatti mies ja ääni -mallia. Kuitenkaan muiden puolueiden vastustuksesta johtuen KOL ja keskusta eivät saaneet tahtoaan läpi, vaan tyytyminen oli niin sanottuun yliopistohallinnon kolmikantamalliin. joka toteutettiin eri yliopistoissa 1970-luvun aikana.


title: Keskustan Opiskelijaliitto

text: Opiskelijoiden pääsy vaikuttamaan omiin asioihinsa oli kuitenkin merkittävä muutos verrattuna aiempaan tilanteeseen. Tämän seurauksena myös erilaisten opiskelijajärjestön yhteiskunnallinen merkitys lisääntyi. Suomen ylioppilaskuntien liitosta (SYL) tuli suuren jäsenmääränsä kautta voimakas yhteiskunnallinen vaikuttaja. Myös KOL:n panos suuntautui 1970-luvulla aiemmin epäpoliittiseen SYL:oon, kun hallintouudistustaistelu oli käyty loppuun. SYL:n johto olikin oikeastaan koko 1970-luvun KOL:n edustajien miehittämä. Vuosina 1973-74 SYL:n puheenjohtajana toimi muuan Jorma Ollila, joka on myöhemmin luonut menestyksekästä uraa liike-elämän puolella.